Horoskop za ljubav i pomoć anđela: šta nam donosi Venera u sekstilu sa Merkurom (7. jul 2017. godine) — Astrologija — Lovesensa.rs\nMagična igra planeta donosi divnu ljubavnu priču i mogućnost za uspeh, a evo kakvu sudbinu kroji Venera u Blizancima u sekstilu sa Merkurom!\nTokom 7. jula 2017. dodine Venera je u Blizancima u sekstilu sa Merkurom i doneće mogućnost za radosne susrete, ljubavne sastanke, razgovore koji donose osećaj sreće. Ljubavne izjave, ljubavne poruke i reči koje dodiruju dušu danas treba da upućujete drugima i od drugih očekujete.\nHOROSKOP ZA VIKEND: evo šta treba da uradite za uspeh i sreću (od 7. do 10. jula 2017. godine)...\nPojačajte komunikaciju, izađite iz kuće, krećite se, otputujte negde, makar to bilo blizu. Pokrenite se jer to uvećava mogućnost da vam se desi neki divan susret, neko lepo poznanstvo, zanimljivo druženje ili ljubavno osvajanje. Ovaj dan je povoljan i za poslovne dogovore i finansijske dobitke.\nPozovite nekoga ko vam se dopada, ili mu pošaljite neku lepu poruku, lep predlog koji će ga obradovati i zainteresovati za vas. To može biti i ljubavna pesma, koja će oduševiti i probuditi osećanje ljubavi.\nTarot karta dana: simbolika sudbine za 7. jul 2017. godine...\nPoslepodne Mesec je u Strelcu u trigonu sa Uranom i donosi mogućnost da vam se nešto desi neočekivano, iznenada, nenadano, nešto što vas može pokrenuti. Budite otvoreni, aktivni i spremni za pozitivne promene i iznenađenja. Budite spremni da izađete iz svakodnevice, da doživite nešto netipično i izuzetno. Ovo će posebno da osete vatreni znakovi: Strelci, Lavovi i Ovnovi treće dekade, kao i oni koji tu imaju neku planetu, ali i vazdušni znaci Blizanci, Vodolije, Vage, prve dekade (početak) koje im donose radost, ljubav ili novac. Lavovi julski će imati razgovore, kontakte, susrete povoljne za njih.\nOvo je dan kada je važno da budete aktivni, preduziljivi, jer vam to uvećava mogućnost da nešto ostvarite ili nešto privodite kraju. Puno je energije i povoljan je lunarni dan, posebno u poslepodnevnim satima kada Mesec ulazi u Jarca .\nDanas je najbolje da se povežete sa anđelima i tražiti pomoć od njih, posebno u 19 i 07 časova.


EVROPSKE DEZINTEGRACIJE - BIGportal.ba\n8 Februara, 2020 8 Februara, 2020 034\nDANI POSLE BREGZITA\nNe tako davno potpuno neverovatno je izgledalo da bi neka država-članica, a kamoli posebno jedan od „motora“ mogao zaista napustiti EU. Čak i u zoru tog sudbonosnog dana, 23. juna 2016, brojniji su bili oni koji su predviđali neuspeh referenduma o razvodu Londona i Brisela. Sada je to postala stvarnost i evropske integracije pretvorile su se u evropske dezintegracije\nIskustvo s početka 21. veka učilo nas je da se volja naroda iskazana na referendumu ignoriše ukoliko je suprotna volji briselske birokratije, i da su činovnici Evropske unije uvek, makar je to slučaj bio s Irskom, Francuskom i Holandijom, u stanju da na ovaj, ili onaj način, kroz mala vrata sprovedu svoj naum. I u slučaju britanskog referenduma o napuštanju EU pokušan je ovaj scenario, te je bratstvo evrounijatskih i britanskih elita već praktično sutradan pokrenulo kampanju kako bi se poništio rezultat, između ostalog tvrdeći da oni koji su glasali za razvod pojma nisu imali šta čine, niti za šta stvarno glasaju, i lobiralo za održavanje „popravnog referenduma“.\nTokom meseci, pa i godina nakon referenduma postalo je jasno da odluka o napuštanju EU ima veoma malo podrške unutar britanske političke klase. Uz izuzetak nekolicine konzervativnih i laburističkih poslanika, većina parlamentaraca nije baš bregzit držala pri srcu. Kako profesor sociologije na Univerzitetu Kent Frenk Fjuredi navodi, glavni razlog zbog kojeg je većina poslanika Konzervativne partije tvrdila da se slaže s bregzitom bio je taj što su vrlo dobro znali da njihovo glasačko telo u potpunosti podržava tu odluku, što su dokazali i parlamentarni izbori na kojim je konzervativni blok zahvaljujući zalaganju Borisa Džonsona za sprovođenje bregzita do nogu potukao laburiste.\nDALA BABA DINAR DA UĐE… U formalnom smislu, u ponoć 31. januara okončan je proces koji je zvanično počeo u, za mnoge šokantnoj, noći 23. juna 2016, kada je prebrojavanje glasova pokazalo da je gotovo 52 odsto Britanaca glasalo za prekid porodičnih veza s Briselom. S druge strane, mnogi veruju da je proces izlaska Velike Britanije iz EU započeo već njenim ulaskom u „evropsku porodicu“, učlanjenjem 1973. koje je, uzgred budi rečeno, sprovedeno bez bilo kakve konsultacije naroda, skoro kao članstvo Crne Gore u NATO-u. Prosto je tako „odlučeno na nivou“. Upitno je da li je britansko članstvo u EU sve vreme bilo neiskreno, kako tvrde neki, poput francuskog analitičara Anrija de Grosuvra, i da je London u stvari iz sebičnih razloga konstantno minirao evropski projekat, ali je jasno da je iz ovih, ili onih razloga, Velika Britanija uvek jednom nogom bila u Uniji, a drugom izvan nje. Podsetimo se samo kako se najčuvenija britanska premijerka Margaret Tačer 1990. godine odlučno suprotstavila naporima tadašnjeg predsednika Evropske komisije Žaka Delora da Uniju učini još unitarnijom. „Ne, ne i ne“, uzviknula je ona u britanskom parlamentu, što je „San“ ovekovečio naslovnicom s velikim „Nosi se, Delor“. To je bio samo jedan od ranih znakova da u odnosima Londona sa ostatkom „porodice“, odnosno briselskim „savetom mudraca“, ne funkcioniše sve baš najbolje, ali i toga da u britanskom establišmentu postoje snage jače čak i od „čelične ledi“, jedne od najomiljenijih političarki u britanskoj istoriji, snage koje su u stanju da, ako ne mogu da je pokore, onda je izbace iz političkog života, jer je, kako mnogi britanski analitičari tvrde, njeno protivljenje Deloru bio početak njenog pada. „Kao što je Megi naučila na sopstvenoj koži, stvari su bile veoma komplikovane. Ona je odbačena jer je bila previše anti-EU i zamenjena Džonom Mejdžorom“, naveo je britanski novinar Demijan Vilson, dodajući: „Dok je Tačerkin stav na kraju doveo do njenog pada, previše anti-EU za konzervativce tog vremena, otvorio je i podele u njenoj partiji koje su počele da zarastaju tek sada, posle skoro trideset godina toksičnih unutrašnjih sukoba, bezbrojnih uspeha i poraza na izborima i konačno posvećenosti napuštanju EU.“\nZa razliku od učlanjenja koje je, kao što smo naveli, prošlo bez konsultacija s narodom i bezbolno, izlazak iz „kola“ bio je sasvim drugačiji. Po uspehu referenduma usledili su dugi, zamorni i često nerazumljivi pregovori o uslovima izlaska. Malo kome je zaista jasno šta je zaista problem, osim ako se nije radilo o namernom odugovlačenju kako bi se britanski narod privoleo da glasa iznova i iznova sve dok ne da odgovor koji bi se dopao establišmentu, kako briselskom, tako u suštini i londonskom. Ni tu, međutim, nije kraj pošto je pred Londonom i Briselom sada 11 meseci tranzicionog perioda tokom kojeg mora biti postignut sporazum o onome što je i za Brisel i za London najvažnije – novom trgovinskom sporazumu. Tek nakon ovoga moći ćemo da kažemo kakvi su zaista efekti i rezultati bregzita.\nŠTA ĆE BITI S BRITANIJOM? „Tokom 47 godina našeg članstva (u EU) Britanija je izgubila svoju industriju uglja, čelika, automobila, kamiona, autobusa, motocikala, brodogradnju i železnicu, kao i mnogo toga drugog. Sve to u zamenu za ’zlato budala’ oličeno u kockarskoj ekonomiji londonskog Sitija, što je posvećenost koja je skoro uništila zemlju 2008. godine. Nemačka je bila industrijska sila, Francuska poljoprivredna, a Britanija finansijska. To je sve vodilo opustošivanju postindustrijske Britanije i sve većem gnevu koji je zbrisao članstvo u EU na referendumu o bregzitu“, naveo je dugogodišnji britanski političar Džordž Galovej.\nOdlazak iz EU Britaniji otvara nova, odnosno stara nekada davno zatvorena vrata kroz koja će sada moći da prolazi po sopstvenoj volji i na način koji samo njoj odgovara, bez konsultovanja s briselskim birokratama. Za početak, tu su pregovori o trgovinskom sporazumu sa Sjedinjenim Državama. Nije slučajno da je američki državni sekretar Majk Pompeo svega nekoliko dana pre zvaničnog izlaska Britanije iz EU rekao da će bregzit biti „fantastična stvar“ za SAD, jer će London konačno moći da se oslobodi neugodnih evropskih trgovinskih regulativa i standarda. Koliko god ova izjava bila istinita, ona je istovremeno i vrlo preteća i upozoravajuća za Britance koji, ako žele da izgrade bolju zemlju za sebe i svoje potomke, ne smeju dozvoliti da se briselska dominacija prosto zameni američkom i da mesto jedne od vodećih država EU zamene mestom 51. američke države.\nZa sada stvari u ovom domenu stoje dosta pozitivno po Britance, pošto je London odbijanjem američkih upozorenja i zahteva vezanih za uključivanje kineske telekomunikacione firme „Huavej“ u svoju mobilnu mrežu pete generacije jasno pokazao da više neće slediti diktat iz bilo kog stranog centra moći koji je suprotan onome što se smatra nacionalnim interesom. Pored ovoga, da saradnju sa SAD neće graditi na bilo kakvim vazalskim osnovama, London je pokazao i najavama o uvođenju digitalnih taksi za globalne tehnološke kompanije poput „Gugla“ i „Fejsbuka“, što je Trampova administracija osudila. Američki ministar finansija Stiv Mnučin upozoravao je na nedavnom Svetskom ekonomskom forumu u Davosu da je Vašington spreman da uzvrati zemljama koje bi uvele takve digitalne poreze namećući „takse za njihove automobilske kompanije“.\nDruga ključna stvar za London po izlasku iz EU biće formulisanje odnosa s državama Komonvelta koji su tokom boravka u briselskoj uniji bili zapostavljeni i s kojima sada treba postići nove sporazume. Dok u odnosima Brisela i Indije, države koja će do 2050. postati druga najveća svetska privreda, postoje napetosti zbog pregovora oko trgovinskog sporazuma, to ne bi trebalo da bude preveliki problem za London, a mogućnosti se otvaraju i za ponovno spajanje s Australijom, Novim Zelandom i Kanadom, ali i pomalo zaboravljenim državama Afrike poput Bocvane, Mozambika, Zambije ili Malavija.\nTu je i izgradnja odnosa s Kinom, koja je dobro započeta gorepomenutom saradnjom s „Huavejem“, ali i sa zemljama Bliskog istoka ili Južne Amerike koja će biti značajno olakšana direktnim kontaktima umesto kontakata s posredovanjem Brisela. Mora se primetiti i da će od ovoga koristi imati i Pariz i Berlin, kojima će lakše biti da poprave odnose s Moskvom bez „bukagije“ u vidu tradicionalno rusofobnog Londona. I predsednik Francuske Emanuel Makron, i nemačka kancelarka Angela Merkel pokazali su volju za popravljanjem pokidanih veza.\nIako bregzit označava tačku bez povratka, preostaju još brojna pitanja između Londona i Brisela koja moraju biti rešena u narednih 11 meseci. Od načina na koji će se ovaj tranzicioni period okončati zavisiće i konačna ocena bregzita, i koga je učinio pobednikom, a koga gubitnikom, ako uopšte treba razmišljati u tim kategorijama.\nJedna stvar je, međutim, već sada jasna, a to je da je proces evropskih integracija pretvoren u proces evropskih dezintegracija. Pokazuje se, kao što je predvodnik „bitke za Britaniju“ u vidu bregzita Najdžel Faraž i rekao u svom oproštajnom govoru u Evropskom parlamentu, da je „populizam sve popularniji“, a populizam se po svojoj suštini protivi ideji sadašnje EU. Sličnog je stava i osnivač „Stratfora“ Džordž Fridman, koji predviđa dalju „fragmentaciju Evropske unije“. Ovo nije neosnovano, jer se pokazuje da su oba stuba na kojima počiva „evropska porodica“ sa centralom u Briselu u dubokoj krizi. Ekonomski stub klimav je od 2008. godine, dok je drugi stub oličen u takozvanim „evropskim vrednostima“, odnosno vrednostima liberalne demokratije, poslednjih godina sve ugroženiji gorepomenutim sve popularnijim populizmom.\nVratila dio dugovanja: Zvezda isplatila strane klubove\nPolicija i inspekcija na potezu: Kada će biti zatvoreni noćni klubovi širom BiH u kojima se dočekuju zore?


TVL, Author at Televizija Leskovac - Stranica 198 od 205Televizija Leskovac\n« Prethodno 1 … 196 197 198 199 200 … 205 Sledeće »\nRazgovor o Milošu Crnjanskom\nLeskovac – U organizaciji Leskovačkog kulturnog centra sinoć je u ovoj ustanovi povodom obeležavanja 120 godina od rođenja Miloša Crnjanskog, jednog od najznačajnijih srpskih književnika XX veka, održana književna tribina pod nazivom “Zaista, zrak sam samo?’.’ Opširnije →\nLeskovac – Podelom flajera i kondoma danas je obeležen 1. decembar – Svetski dan borbe protiv HIV – a, koji se ove godine realizuje pod sloganom „NIJEDAN ŽIVOT IZGUBLjEN ZBOG SIDE!“. Opširnije →\nLeskovac – Na Visokoj strukovnoj školi za tekstil u Leskovcu, novoj generaciji inženjera i dizajnera koju čini 57 svršenih studenata, danas su uručene diplome čime je i obeležena 54 – ta godina postojanja i rada ove ustanove. Opširnije →\nLeskovac – Na dečjem odeljenju Leskovačke Narodne biblioteke „Radoje Domanović“ organizovana je treća kultuloroška radionica na engleskom jeziku. Opširnije →\nLeskovac – Leskovačka policija uhapsila je i predala Višem javnom tužiocu, N.N. starog 30 godina sa boravištem u Leskovcu, zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. Opširnije →\nUhapšen jer je pretio svojoj porodici\nLeskovac – Leskovačka policija uhapsila je i predala Osnovnom javnom tužiocu, S.J. (47) iz Leskovca, zbog postojanja osnova sumnje da je izvršio krivično delo nasilje u porodici. Opširnije →\nLeskovac – ’’ U poslednju utakmicu prvog dela prvenstva sa negotinskim Hajduk Veljkom koju ćemo odigrati u subotu u Leskovcu ulazimo sa pobedničkim ambicijama’’ istakao je na današnjoj konferenciji za novinare trener RK Dubočica 54, Radomir Kostić. Opširnije →\nLeskovac – Delegacija stručnjaka iz Slovačke u Regionalnoj privrednoj komori Leskovac održala je predavanje o principima funkcionisanja fondova Evropske unije i iskustvima Slovačke u pretpristupnom periodu, kao i o načinima izrade projekata. Opširnije →\nVučje – Ovogodišnji Festival dečijih pesama „Vučje 2013“, dvanaesti po redu, biće održan u subotu, 30. novembra, u vučjanskom Domu kulture. Opširnije →


Ljubiša Ristić, Tiket Klub\nLjubiša Ristićje srpski i jugoslovenski pozorišni reditelj.\nRođen je 8. februara 1947. godine u Prištini. Završio je Akademiju dramskih umetnosti u Beogradu (studirao kod Huga Klajna i Vjekoslava Afrića), a diplomirao sa predstavom „Buba u uhu“ Žorža Fejdoa, koja se i danas igra u Jugoslovenskom dramskom pozorištu.\nSa Nadom Kokotović 1977. godine osniva KPGT (početna slova od „kazalište, pozorište, gledališče, teatar“).\nGodine 1974. u Subotici oformljuje svoj rediteljski postupak, gde stvara svoje svoje najbolje predstave. U jesen 1985. godine dolazi u Suboticu i stvara „Kulturni bum“, dovodeći velika imena pozorišne umetnosti. U Subotici je stvarao do 1995, kada se odvaja srpska od mađarske drama, i Ristić prelazi u bioskop „Jadran“. Njegov boravak, zbog avangardnog pristupa, je bio izložen mnogim kritikama npr. izbacio je sve stolice iz publike pa je ista morala da stoji za vreme predstava. Jedna od predstava je izvođena na splavu na jezeru Palić. Splav je tokom predstave bio otisnut od obale te niko nije mogao da napusti predstavu pre kraja. Bilo je i padanja u vodu…\nGodine 1996. sa Dankom Lenđel u Beogradu osniva „Međunarodni art centar K.P.G.T.“, u staroj Šećerani nadomak Ade Ciganlije na Čukarici.\nMadač komentari (1985)\nJu-fest (1989), i istoimena knjižara\nBalkanske tragedije (1990)\nDanilo Kiš fest (1991)\nPlesni teatar Nade Kokotović (1991)\nJu fest – istočno od kraja (1992)\nJu fest – zlatno doba (1993)\nJu fest (1994)\nPovezane teme: Ljubiša Ristić


Incko: BiH je američki amanet – BALKAN TV NOVI SAD\nHomeRegionIncko: BiH je američki amanet\nIncko: BiH je američki amanet\n10/11/2017Redakcija BALKAN TVRegion, Vesti0\nVisoki predstavnik u BiH Valentin Incko ocenio je da je Sjedinjenim Američkim Državama stalo do toga da Bosna i Hercegovina bude uspešan projekat, ističući da je to „nekako njihov amanet“.\n„Amerikanci u odnosu na sve druge 150 odsto stoje iza BiH. Oni su završili odličan posao na Kosovu i u BiH, gde su investirali i mnogo novca, u demokratiju i obnovu zemlje“, rekao je Incko za Dnevni avaz nakon podnošenja redovnog izveštaja Savetu bezbednosti UN o situaciji u BiH.\nNa pitanje znači li to da BiH nije „turski, već zapadni amanet“ i koliko će on još potrajati, Incko kaže da „na taj amanet gleda istovetno kao na onaj kada su savezničke snage dovodile u red njegovu Austriju, gde je bilo dosta nacista i njihovih pokreta“.\nPrema njegovim rečima, saveznici su oslobodili Austriju, ostali tamo deset godina, da bi se povukli tek kada se demokratija usidrila.\n„Pre Drugog svetskog rata, u Austriji nije bilo čak ni parlamenta i, evo, nakon svega, mi imamo jedan fini (austrijski) recept za međunarodnu zajednicu u BiH. Kad BiH projekat postane uspešan, treba se povući“, naveo je Incko.\nVisoki predstavnik je takođe osporio žestoke ruske kritike na njegov račun, tvrdeći da je svaka njegova optužba izneta na račun zvaničnika RS utemeljena „na dobro dokumentovanim izvorima“.\nOcenio je da su Rusi igrali i veoma pozitivnu ulogu u vezi s Dejtonskim sporazumom, kada je bilo puno ruskih diplomata u Beogradu i Dejtonu, i oni su koristili svoj uticaj da BiH ponovo zaživi u ovim granicama – „Sava na zapadu, a na istoku Drina“.\n„Te granice BiH postoje duže od 200 godina. Vitalij Čurkin i nekoliko ostalih zapaženih diplomata tada su odigrali istaknutu ulogu u Dejtonu i Beogradu“, napomenuo je Incko.\nNa pitanje da li su Rusi više konstruktivni nego destruktivni u vezi sa Bosnom, Incko je odgovorio potvrdno, dodavši da Rusi i danas podržavaju teritorijalni integritet i suverenitet BiH.\n„Koliko sam informisan, Rusi nisu previše srećni zato što Milorad Dodik koristi takvu retoriku u kojoj napada državnike i diplomate. Moskva bi volela kada bi Dodik imao (dobre) odnose sa svim Srbima, a ne samo sa svojom partijom“, zaključio je Incko.\nAntić: Projekti sa RS prioritet, energetika ne poznaje granice\n„U februaru strategija za Zapadni Balkan, u maju samit“


Nesreća u rudniku u Sibiru: Život izgubila i tri spasioca - 25.11.2021, Sputnik Srbija\nU rudniku uglja „Listvjažnaja“ u Kemerovskoj oblasti Rusije, gde je jutros došlo do nesreće u kojoj je život izgubilo 11 rudara, tokom potrage su nastradala i... 25.11.2021, Sputnik Srbija\nKako navodi Ministarstvo za vanredne situacije, odred koji je tragao za nastradalima nestao je sa veze oko 15.00 časova po lokalnom vremenu.Podsetimo, jutros oko 4.30 po moskovskom vremenu pojavio se dim u rudniku u Belovu na dubini od 250 metara. U momentu nesreće pod zemljom se nalazilo 285 ljudi, a većina je izvučena napolje.Prema poslednjim podacima, poginulo je 11 rudara, povređeno je 60 od kojih je 37 hospitalizovano.Sudbina 35 rudara ostaje neizvesna – smatra se da su blokirani pod zemljom, sa njima nije uspostavljena komunikacija. Potraga je obustavljena zbog povećane koncentracije metana i opasnosti od eksplozije.Prema preliminarnim informacijama, uzrok nesreće u rudniku bila je eksplozija metana – neka varnica je izazvala eksploziju i dinamički udar zbog koga ljudi nisu mogli da izađu, rekao je zamenik generalnog tužioca Rusije Dmitrij Demešin.Inače, rudnik pripada holdingu „SDS ugalj“, koji je u tri najveća proizvođača uglja u zemlji. Kako se navodi, kompanija će pružiti pomoć porodicama stradalih. Kompanija će pružiti pomoć porodicama poginulih.Predsednik Rusije Vladimir Putin izjavio je saučešće porodicama žrtava.\nrusija, nesreća, rudnik, rusija – društvo\n18:21 25.11.2021 (Osveženo: 19:55 25.11.2021)\n© Sputnik / Aleksandr Krяžev / Uđi u foto-galerijuNesreća u rudniku u Kemerovskoj oblasti\nU rudniku uglja „Listvjažnaja“ u Kemerovskoj oblasti Rusije, gde je jutros došlo do nesreće u kojoj je život izgubilo 11 rudara, tokom potrage su nastradala i tri spasioca, saopšteno je Sputnjiku iz hitnih službi.\nKako navodi Ministarstvo za vanredne situacije, odred koji je tragao za nastradalima nestao je sa veze oko 15.00 časova po lokalnom vremenu.\n„Pronađena su tela trojice spasilaca“, rekao je naš sagovornik.\nPrema poslednjim podacima, poginulo je 11 rudara, povređeno je 60 od kojih je 37 hospitalizovano.\nPredsednik Rusije Vladimir Putin izjavio je saučešće porodicama žrtava.\n25 Novembar, 12:17


Prve vakcine preko Kovaksa stižu u srijedu - BIGportal.ba\nPrve vakcine preko Kovaksa stižu u srijedu\n22 Marta, 2021 22 Marta, 2021 0122\nZvanično je potvrđen dolazak 24.000 doza razređivača (diluenta) za 23. mart, dok 23.400 doza BioNTech/Pfizer vakcine dolazi dan kasnije.\nIz Ministarstva civilnih poslova su istakli da će javnost obavijestiti o više informacija odmah po primitku podataka. Tačno vrijeme dolaska vakcina ovisi od letova prema Sarajevu kojima će one biti otpremljene prema BiH.\nBisera Turković, ministrica vanjskih poslova BiH, najavila je još 11. marta kako će vakcine iz Kovaksa pristizati u tri ture – 23. marta, 29. marta i 22. aprila. Proces nabavke vakcina putem Kovaks mehanizma u BiH pokrenut je u julu, a ugovor je potpisan 18. septembra 2020. godine.\nOvim mehanizmom, koji obuhvata 186 zemalja, koordinira Globalna alijansa za vakcine (GAVI), Svjetska zdravstvena organizacija (SZO) i Koalicija za pripravnost na epidemije (CEPI). Cilj mu je osigurati ravnomjernu raspodjelu vakcina i na najsiromašnije zemlje svijeta.\nObzirom da BiH nema ministarstvo zdravstva, procesom je koordiniralo Ministarstvo civilnih poslova. Ugovoreno je 152.600 AstraZeneca i 23.000 Pfizer/BioNtech vakcina. FBiH, RS i Brčko distrikt su za nabavku vakcina kroz Kovaks iz budžeta izdvojili oko 13 miliona dolara, a naručene količine su predviđene za imunizaciju oko 20 posto građana.\nUhapšena dvojica maloljetnika: U Vukovaru ponovo neprimjereni grafiti protiv Srbije i Srba\nKorona virus u BiH: Čak 73 osobe preminule u posljednja 24 sata\n“Ekspert za držanje Zapada u neizvjesnosti”\nPojačana frekvencija vozila na više graničnih prelaza\nPucnjava u Jerusalimu: Napadač ubio jednu i ranio tri osobe


Bocan-Harčenko: Zabrinjava želja za brzim rešenjem za Kosovo i Metohiju\nAmbasador Rusije u Srbiji Aleksandar Bocan-Harčenko kaže da ne veruje da postoji brzo rešenje za kosovsko pitanje, "osim ako se ne radi o nametanju onog koje nije prihvatljivo za Beograd, poput priznanja nezavisnosti Kosova".\n"Zabrinjava želja za brzim rešenjem. To liči na uspostavljanje famoznih vremenskih okvira koji su bili razlog za to što prethodni razgovori o Kosovu nisu bili uspešni. Mislim na Ahtisarijeve pregovore i razgovore trojke", rekao je Bocan-Harčenko za "Blic", upitan kako gleda na nastojanje SAD da u kratkom roku reši pitanje odnosa Beograda i Prištine.\nOn je naglasio da je Rusija uvek bila za nastavak razgovora i da, "ako bismo imali više vremena, došlo bi do osetnog napretka i kompromisa".\nNa konstataciju da iz SAD stižu zahtevi da Srbija u tom slučaju mora da prestane sa lobiranjem protiv nezavisnosti Kosova, dok predsednik Srbije Aleksandar Vučić uzvraća da između ta dva poteza ne može da se stavi znak jednakosti, Bocan-Harčenko ocenjuje da stav Vučića "potpuno odgovara međunarodnom pravu".\n"Ne postoje nikakve veze između ta dva pitanja. Samostalne, suverene zemlje povlače priznanja jednostrano proglašene nezavisnosti Kosova, razumejući da Kosovo nije država, da to kršenje međunarodnog prava ima posledice ne samo po region već i po oštru međunarodnu situaciju, pa i po njih same. I ovaj proces odgovara Rezoluciji 1244", navodi ambasador.\nOn dodaje da će se Moskva uključiti u pregovore ako je Beograd pozove, ali da "dogovor ne dolazi u obzir bez Rusije i odobrenja Saveta bezbednosti".\n"A sve dok nema kompromisa, Rezolucija 1244 je tu. Dejton je, recimo, rezultat razgovora. Dugotrajnih, intenzivnih i tihih. Zato i kažem da je van realnosti da se dođe do brzog rešenja za Kosovo", poručuje ruski ambasador.\nNa pitanje da se mogu čuti kritike da Rusija ne želi rešenje, ne bi li kroz Srbiju zadržala svoj uticaj na region, Bocan-Harčenko odgovara da to nije tačno i naglašava da je interes njegove zemlje "uvek bio i ostao nastavak, u ovom slučaju, obnavljanje razgovora".\n"Mi smo predlagali više puta da pokušamo da uspostavimo veze na terenu, jer će ovo biti bolje za ljude, za privredu, trgovinsku razmenu. Doprinosi uspostavljanju poverenja, a to je prvi korak ka nastavku razgovora i kompromisa. Međutim, teško je razumeti to da uz ogromne napore u cilju uspostavljanja letova, ignoriše se trgovina, koja je još važnija. Onda verovatno prevladaju politička razmišljanja", smatra ruski ambasador.\n(Tanjug, foto: Tanjug (Sava Radovanović)


Početna Izjave Istinitost Komandant odobrava put ministru\nMinistar odbrane o tome ko jedino može da mu da dozvoli putovanja.\n"Odmah da vam objasnim proceduru, koja je vrlo jednostavna. Kada ministar odbrane bilo gde putuje, a pogotovo kada taj put može da ima određenu političku težinu, on je dužan da se konsultuje sa vrhovnim komandantom, koji mu daje dozvolu za to ili mu ne daje dozvolu za to. Dakle, jedino on može da mi kaže ’Nemoj da ideš na taj put’."\nRTS, 22. 4. 2018.\n"Kada ministar odbrane bilo gde putuje, a pogotovo kada taj put može da ima određenu političku težinu, on je dužan da se konsultuje sa vrhovnim komandantom, koji mu daje dozvolu za to, ili mu ne daje dozvolu za to. Dakle, jedino on može da mi kaže 'Nemoj da ideš na taj put’", rekao je Vulin.\nMeđutim, on tom prilikom nije rekao – a voditeljka ga nije pitala – gde je našao tu proceduru: gde to piše, u kom to zakonu, pravilniku, Ustavu ili slično. Tek, ostalo je na tome da ministar odbrane mora da pita "vrhovnog komandanta" da li sme da ide u inostranstvo.\n(Uzgred, pojam "vrhovni komandant" ne postoji u pravnom sistemu Srbije, no, to ne smeta ministru odbrane, ali i predsedniku da ga obilato koriste.)\nPošto od ministarstva odbrane nismo dobili odgovore, krenuli smo peške – od Ustava Srbije, pa nadalje – da vidimo gde je ta "vrlo jednostavna procedura" koju pominje ministar.\nDoduše, s obzirom da se Vulin pozivao na to da mora da se javi "vrhovnom komandantu", koji formalno-pravno ne postoji, od početka potrage je bilo jasno da tražimo nešto čega jednostavno nema. Međutim, na kraju smo, ipak, našli u kom to zakonu piše koga ministar Vulin (a i drugi ministri) moraju da slušaju.\n(Postoji, doduše, jedna zabavna, gotovo sarkastična odredba u aktuelnoj situaciji, naime da "Predsednik Republike izražava državno jedinstvo Republike Srbije", član 111.)\nKada je reč o vojsci (ali ne i ministarstvu odbrane!), Ustav u članu 112 kaže da "Predsednik Republike, u skladu sa zakonom, komanduje Vojskom i postavlja, unapređuje i razrešava oficire Vojske Srbije". U Ustavu nema nikakvih "kopči" između Predsednika Republike i ministra odbrane.\nU Zakonu o Predsedniku Republike, u delu u kome se govori o pravnim aktima koje donosi Predsednik, kaže se da "Ukazom predsednik Republike proglašava zakon, raspušta Narodnu skupštinu, postavlja i opoziva ambasadore Republike Srbije, daje odlikovanja i postavlja, unapređuje i razrešava oficire Vojske Srbije", član 24. U istom članu piše i da "Nadležnosti u oblasti odbrane predsednik Republike ostvaruje donošenjem odluka, pravila, naredaba, naređenja i drugih pravnih akata koji su određeni zakonom".\nU Zakonu o vojsci postoje odredbe koje govore o nadležnosti predsednika države (član 17), gde se tu i tamo ministar odbrane i predsednik države spominju zajedno. Na primer, "Predsednik Republike (...) određuje rodove i službe Vojske Srbije, na predlog ministra odbrane" (stav 4), ili "donosi smernice za izgradnju operativne i funkcionalne sposobnosti Vojske Srbije, na predlog ministra odbrane" (stav 7).\nTakođe, član 24 kaže da "Dan Vojske Srbije, dane vidova, rodova i službi i druge vojne praznike određuje posebnim aktom predsednik Republike, na predlog ministra odbrane", a član 48 kaže da "Predsednik Republike, na predlog ministra odbrane, uređuje izgled vojne uniforme i oznake činova".\nIsto je i u Zakonu o odbrani – "Predsednik Republike svoja ovlašćenja u oblasti odbrane može preneti na ministra odbrane, osim odlučivanja o upotrebi Vojske Srbije, odlučivanja o postavljenjima, unapređenjima i razrešenjima oficira koja su u nadležnosti predsednika Republike na osnovu zakona i ovlašćenja za donošenje strategijsko-doktrinarnih i planskih dokumenata čije je donošenje u zakonskoj nadležnosti predsednika Republike" (član 11), a "Ministar odbrane najmanje jednom godišnje podnosi izveštaj predsedniku Republike i Vladi o stanju operativnih i funkcionalnih sposobnosti Vojske Srbije za izvršavanje dodeljenih misija i zadataka" (član 86).\nDakle, nigde, ni u jednom paragrafu svih ovih zakona i Ustava ne postoji propisana procedura da predsednik ministru odbrane treba da da dozvolu, a naročito se ne pominje "politička težina" koja dodatno određuje kretanje ministra odbrane.\nPo Zakonu o vladi, Predsednik Vlade "vodi i usmerava Vladu, stara se o jedinstvu političkog delovanja Vlade, usklađuje rad članova Vlade", "može ostalim članovima Vlade davati obavezna uputstva i posebna zaduženja, shodno programu i politici Vlade", a "članovi Vlade, državni sekretari i direktori posebnih organizacija i službi Vlade dužni su da poštuju i izvršavaju obavezna uputstva i posebna zaduženja koje im da predsednik Vlade, shodno programu i politici Vlade".\nTakođe, po istom zakonu, "ministar je odgovoran za sprovođenje programa i politike Vlade, za odluke i mere koje je doneo ili propustio da donese ili preduzme i za izvršavanje obaveznih uputstava i posebnih zaduženja koja mu je odredio predsednik Vlade".\nPrema tome, Vulin nije podređen predsedniku države, nego predsednici Vlade – sluša nju, a ne njega. Zbog toga za izjavu da je ministar odbrane dužan "da se konsultuje sa 'vrhovnim komandantom' kad treba negde da otputuje", dobija ocenu "kratke noge".\nPodsetimo, ova izjava neutemeljena u stvarnosti i pravnom sistemu Srbije, idealno je legla u ceo "diplomatski rat" sa Hrvatskom. Najpre je, zbog nikad potvrđene vesti o Šešeljevom gaženju hrvatske zastave, hrvatska delegacija napustila Srbiju, pa je onda Vulinu zabranjen ulazak u Hrvatsku, pa je Srbija uvela kontramere, iako je predsednica Vlade rekla da to neće činiti, jer to nije u duhu evropskih vrednosti, da bi potom usledilo višednevno prepucavanje između ministra spoljnih poslova Srbije Ivice Dačića i hrvatskog premijera Andreja Plenkovića – ko je isti, a ko nije isti, ko je neuspešni šlager pevač, a ko ne zna da peva "Lili Marlen"...\nJa sam sendvičar 27.03.2019.


Evo Morales poziva na demokratsku revoluciju protiv američke imperije - Princip | Princip\nAdded by Stefan Martinović on 03/06/2016.\nTags: antiimperijalizam, Bolivija, Evo Morales\nSocijalističke vlade Latinske Amerike moraju ponovo pokrenuti „demokratske revolucije” da bi se izborili protiv strategija SAD-a da povrate kontrolu nad ovim regionom, rekao je predsednik Bolivije Evo Morales u intervijuu prošlog ponedeljka. „U nekim zemljama to treba da bude poziv na buđenje u kojem će vlasti morati da pokrenu stalne konferencije za novo pokretanje demokratske i kulturne revolucije u Latinskoj Americi i Karibima”, kaže Morales u razgovoru sa kubanskom stanicom Kubavision.\nBolivijski šef države je upozorio da se nekoliko socijalističkih vlada u regionu suočava sa „borbom protiv imperije” koja je pokrenula kampanju klevete i destabilizacije tih vlada. „Plan je američke imperije da povrati kontrolu nad Latinskom Amerikom i Karibima, a naročito u Južnoj Americi. Tu sigurno postoji ambicija da SAD uspostavi prisustvo u tim zemljama i obnovi model i sistem marionetskih vlada”, dodaje Morales.\nOn takođe naglašava da narodi u regionu imaju dobro pamćenje i da je zato teško da desnica postigne svoje ciljeve. „Kada se desnica vrati na vlast, ukinuće socijalističke pogodnosti i smanjiti državni aparat, a to će stvoriti reakciju. Zato smatram da desničarske vlade neće moći da sprovedu ovaj novi napad SAD-a koristeći oligarhije i desne konzervativne partije u tim zemljama”, ističe Morales.\nNjegovi komentari dolaze u trenutku kada se vlade u Venecueli i Brazilu suočavaju sa ofanzivom desničarskih opozicionih partija koje podržava SAD, a žele da ponište sve socijalističke napredne programe i politiku koje sprovode levičarske vlade tokom proteklih godina.


SUSRET ŠAROVIĆA SA KINESKIM AMBASADOROM: Trgovinska razmjena 700 milijuna eura | Dnevno.ba\nSUSRET ŠAROVIĆA SA KINESKIM AMBASADOROM: Trgovinska razmjena 700 milijuna eura\nAutor: Dnevno.ba Ponedjeljak, 11. veljača 2019. u 14:24\nSARAJEVO - Ministar ekonomskih odnosa i vanjske trgovine Bosne i Hercegovine, Mirko Šarović, susreo se danas sa ambasadorom Kine u Bosni i Hercegovini, Ji Pingom. Šarović i Ping su razgovarali o trgovinskoj razmjeni između dvije zemlje i infrastrukturnim projektima koji se realizuju u Bosni i Hercegovini.\n„Trgovinska suradnja sa Narodnom republikom Kinom dostigla je 700 milijuna eura, što je porast od 100 posto u odnosu na prethodni period i što je za malu zemlju, kakva je Bosna i Hercegovina, značajan uspjeh. U proteklom periodu između dviju zemalja potpisani su važni sporazumi za unapređenje ekonomije, kao što su sporazumi iz oblasti poljoprivrede i veterinarstva, a našoj zemlji prvi put je omogućen izvoz hrane životinjskog porijekla u Kinu”, istakao je Šarović.\nKako je navedeno u priopćenju Ministarstva ekonomskih odnosa i vanjske trgovine, konstatirano je da se odnosi dvije zemlje ubrzano se unaprjeđuju na svim poljima, a očekuje se da će, zahvaljujući sporazumu o viznoj liberalizaciji, ove godine našu zemlju posjetiti oko 100.000 kineskih građana. Ambasador Ji Ping je posebno naglasio da Kina pridaje veliku važnost razvoju odnosa sa Bosnom i Hercegovinom, te da veliki broj kineskih građana i privrednika želi da posjeti ali i da ulaže našu zemlju.\nSugovornicu su se usuglasili da je važno je da se uspješna saradnja kontinuirano nastavi i u tekućoj godini, sa fokusom na započete energetske i infrastrukturne projekte kao što je izgradnja putne infrastrukture u Republici Srpskoj te gradnja Bloka 7 Termoelektrane Tuzla, kao i u okviru velikog, globalnog projekta ‘Jedan pojas, jedan put’ i saradnje16 +1, priopćeno je iz Ministarstva ekonomskih odnosa i vanjske trgovine Bosne i Hercegovine.


Kalifornija: veliki korak ka zakonskom priznanju nebinarnih osoba - Gayten LGBT\nKalifornija: veliki korak ka zakonskom priznanju nebinarnih osoba\nKalifornija je upravo načinila veliki korak ka zakonskom priznanju nebinarnih, odnosno osoba koje se rodno ne određuju.\nDržavni senat doneo je zakon kojim će se osobama dozvoliti da odaberu opciju trećeg roda u zvaničnim dokumentima, poput vozačke dozvole ili izvoda iz matične knjige rođenih.\nTrenutno, stanovnici Kalifornije koji žele da izmene oznaku roda u zvaničnim dokumentima moraju da prilože dokaz da su prošli kroz medicinske tretmane i operacije kojima je njihov fizički izgled izmenjen.\nZakon o priznanju roda, kako će se zvati, umesto toga će omogućiti ljudima da odaberu rod sa kojim se identifikuju, kako javljaju tamošnje TV stanice. A pored muškog i ženskog roda, postojaće i treća, nebinarna opcija.\nOvaj zakon koji je prvi put predložen januara meseca, „omogućiće interseks, transrodnim i nebinarnim osobama da imaju lična dokumenta koje izdaju državni organi i koja pružaju potpuno zakonsko priznanje njihovog preciznog rodnog identiteta.“\n„Trebaće neko vreme da sve to profunkcioniše, ali imaćemo jednu mogućnost koja do sada nije postojala,“ rekao je Džo Majkl iz LGBT organizacije Equality California.\n„To će mnogo značiti ljudima koji svakog dana koriste lična dokumenta koja ne reflektuju to ko su oni zapravo.“\nMajkl očekuje da ovaj zakon bude izglasan i od strane skupštine u narednih nekoliko nedelja.\nOdatle će ići na sto guvernerera Džerija Brauna.\nUkoliko guverner bude potpisao ovaj zakon, opcija trećeg roda biće na raspolaganju od januara sledeće godine.\nProšlog meseca država Oregon donela je zakon kojim se vozačima nudi opcija ’X’ umesto binarnih rodnih opcija ’M’ i ’Ž’ u vozačkim dozvolama.\nGuvernerka Oregona, koja se takođe preziva Braun, mogla bi da pruži pomoć mnogim trans i nebinarnim osobama u ovoj državi (procenjuje se da ih ima 20 000), ukoliko potpiše ovaj zakon, kažu aktivisti/kinje iz grupe Basic Rights Oregon. Marta meseca ove godine, jedna od njih je postala prva pravno priznata arodna osoba u SAD.\nPeč, dvadesetsedmogodišnji dizajner video igrica, pričao je tada o svojoj borbi sa preprekama poput popunjavanja zvaničnih formulara koji su zasnovani na principu rodne binarnosti.\n„Postojanje praznog polja dozvoljava drugim rodovima da postoje, kaže Peč, i dodaje da bi vlasti trebalo da dozvole ljudima druge opcije pored binarne.\n„Nametanje rodne binarnosti je suludo.“\nIzvor: California has taken a huge step towards legally recognising non-binary people


Vesti online / Sport / Fudbal / Veselinović menja Krunića na klupi Čukaričkog\nAleksandar Veselinović je novi trener Čukaričkog\nČukarički će sa klupe u narednoj sezoni predvoditi Aleksandar Veselinović, potvrdio je sportski direktor tog kluba Vladimir Matijašević.\n- Aleksandar Veselinović je novi trener Čukaričkog. Ugovor je na godinu dana, sa mogućnošću produžetka saradnje, a sa njim na Banovo brdo dolazi i pomoćnik Dušan Đorđević - rekao je Matijašević za klupski sajt.\nVeselinović je osam godina radio u fudbalskoj akademiji ruskog Rostova, pa je preuzeo litvansku Suduvu. Sa Baltika je došao u Vojvodinu, kasnije je bio šef stručnog štaba subotičkog Spartaka, da bi usledio povratak u Novi Sad.


Izvor: B92, 12.Avg.2020, 11:06\nKlinika za dermatovenerologiju Kliničkog centra Srbije, kao i Institut za reumatologiju, od danas izlaze iz kovid sistema, kaže Zlatibor Lončar.\nNavodi da će se u naredna četiri dana u te dve zdravstvene ustanove obavljati dezinfekcija.\nLončar je naveo da će se Klinika za dermatovenerologiju Kliničkog centra >> Pročitaj celu vest na sajtu B92 << Srbije, kao i Institut za reumatologiju, vratiti u normalan proces rada i da od danas neće više primati kovid pacijente.\nLončar je naveo da je na današnjem sastanku dogovoreno da se polako vraća sistem u normalne tokove, odnosno u nonkovid bolnice.\n"Sledeći koji će ići u smanjenje kovid pozitivnih, odnosno koji će ostati bez tih pacijenta je Banjica, koja je neophodna za dalji rad i pokušavamo da sistem vratimo za potrebe koje su neophodne za sve pacijente", rekao je Lončar.\n"Moramo da ih ozbiljno zbrinemo, da pregledamo i da vidimo o čemu se radi sa tim pacijentima", rekao je Lonncar.\nKlinika za dermatovenerologiju KCS i Institut za reumatologiju izlaze iz kovid sistema, dok će se prijem pacijenata u Areni nastaviti, rekao je ministar zdravlja Zlatibor Lončar nakon sastanka sa direktorima kovid bolnica...Zlatibor Lončar je, govoreći za Dnevnik RTS-a, rekao da ove dve bolnice više...


U Prijedoru je danas potpisan ugovor o izvođenju radova u okviru projekta izgradnje tercijarne vodovodne mreže sa kućnim priključcima naselja vezanih za sistem vodosnabdijevanja "Crno vrelo" na području grada za šta je namijenjeno 9,4 miliona KM.\nGradonačelnik Milenko Đaković rekao je da je riječ o završnoj fazi izgradnje ovog regionalnog vodovoda na području Prijedora.\n"Iskazujem veliko zadovoljstvo što je na tenderu kompanija `Hidrokop` iz Banjaluke dobila ovaj posao, jer su oni prepoznati na ovim prostorima po kvalitetno urađenim poslovima, pogotovo na izgradnji primarne mreže za područje Omarske", rekao je Đaković novinarima nakon potpisivanja ugovora.\nŠef Tima za upravljanje projektom "Vodovod i kanalizacija Republike Srpske" Radmila Mihić rekla je da je ovaj ugovor vrijedan osam miliona KM (bez PDV-a) i da je finansijski najveći u posljednjih sedam godina koliko se projekat realizuje u Srpskoj.\n"Do njega smo mogli doći samo uz zajedničko djelovanje lokalne zajednice koja vodi računa o interesu građana, profesionalne kompanije, odnosno izvođača radova, koji se pokazao kao profesionalan i odgovoran u prethodnoj saradnji i stručnog znanja tima Ministarstva finansija Republike Srpsk/ koji je posvećen svom poslu", rekla je Mihićeva.\nDirektor kompanije "Hidrokop" Radislav Babić naglasio je da će radovi biti kvalitetno izvedeni u predviđenom roku od 18 mjeseci, dodajući da je riječ o 316 kilometara trase i priključcima za 4.200 domaćinstava.\nDirektor prijedorskog "Vodovoda" Vlado Reljić naveo je da će ovom mrežom biti pokrivena naseljena mjesta Petrov Gaj, Niševići, Gradina, Kamičani, Marićka, Lamovita, Kevljani, Omarska, Jelićka, Bistrica i Krivaja, ali da je nerealno očekivati da svi budu zainteresovani za priključke.\n"Očekujemo više od 50 odsto", rekao je Reljić i pojasnio da će učešće građana u ovom velikom i kompleksnom projektu na kojem je "Vodovod" angažovan već godinama iznositi 900 KM po domaćinstvu.\nUgovor koji je danas potpisan realizuje se 50 odsto kreditom Evropske investicione banke, koji vraća grad Prijedor, 35 odsto donatorskim sredstvima koja obezbjeđuje Vlada Republike Srpske i 15 odsto učešćem grada Prijedora.\nvodovod Prijedor Radmila Mihić\n"Prijedorputevi" kažnjeni zbog kašnjenja na izgradnji vodovoda\nDonji Pervan kod Banjaluke\nOtvorena fabrike iz sistema "Crno vrelo" FOTO


Đoković se priprema za 'restart', US open i dalje 'na čekanju' VIDEO\nIzvor: B92, 11.Avg.2020, 20:42\nĐoković se priprema za "restart", US open i dalje "na čekanju" VIDEO\nNovak Đoković se i dalje nalazi u Marbelji, gde se priprema za nastavak sezone.\nNa društvenim mrežama pojavio se snimak sa treninga u njegovom "dvorištu" u Marbelji, na tvrdoj podlozi na kojoj se igraju turniri po SAD.\nSnimak je na Instagramu objavila Ana Antić, ćerka našeg proslavljenog trenera Radomira Antić, a sparing partner mu je bio španski teniser i direktor turnira u Madridu >> Pročitaj celu vest na sajtu B92 << Felisijano Lopes.\nNovak i, posle niza sastanaka čelnih ljudi US opena i Teniske asocijacije profesionalaca (ATP), nije prelomio da li će putovati u "veliku jabuku".\nNajboljeg igrača planete brine dvonedeljni karantin po povratku u Evropu iz Amerike, koji je trenutno obavezan, a koji bi umnogome poremetio nastavak sezone.\nPre nekoliko dana je predvodio najboljih 20 igrača na "tajnom sastanku", kada je saopšteno da će se svi povući sa US opena, ukoliko im se ne garantuje da će moći slobodno da se vrate u Evropu i nastupaju na Rolan Garosu.\nPrema nezvaničnim informacijama igračima je saopšteno da neće morati pod obavezan karantin po povratku u Evropu, ali se zvanične odluke, što US opena što igrača kao što su Novak, i dalje čekaju.\nMasters u Sinsinatiju, gde bi Đoković trebalo da nastupi, počinje 22. avgusta u Njujorku (a Novak bi trebalo da igra i u dublu), posle čega će početi Otvoreno prvenstvo SAD.\nČEKAJUĆI US OPEN: Novak sa NJIM vredno trenira u Marbelji (VIDEO)\nNajbolji svetski teniser Novak Đoković se još uvek nalazi u Marbelji, gde se priprema za nastavak sezone.


Ministar poljoprivrede, šumarstva i vodoprivrede u Vladi Republike Srbije, Branislav Nedimović, i gradonačelnik Subotice Bogdan Laban obišli su danas poljoprivredna gazdinstva Norberta Engija na Šupljaku, Helene Danji Šomođi u Hajdukovu i Bele Katona, u Bačkim Vinogradima. Ministar Nedimović je izjavio da će država od sredine novembra ukinuti vakcinaciju protiv klasične kuge svinja i da će i uzgajivači svinja od sledeće godine imati mogućnost dugoročnog zakupa državnog zemljišta.\nMinistar Nedimović je, obraćajući se medijima nakon obilaska farme svinja Norberta Engija u Šupljaku, rekao da postoje dve stvari o kojima se pričalo prethodnih 30 godina, a koje su realizovane u minulih šest meseci.\n– To je priča o ukidanju vakcinacije protiv klasične svinjske kuge, koju će država da ukine od sredine novembra. Ta novina našim stočarima otvara mogućnost za izvoz mesa na mnoga tržišta koja su za nas bila ograničena, pre svega tržište Evropske unije. Druga stvar je zakup državne zemlje na deset godina, kako bi se na prvom mestu sačuvao kvalitet poljoprivrednog zemljišta – istakao je Nedimović.\nOn ja naglasio da su potencijali u svinjarstvu neverovatni ukoliko otvorimo tržište Kine, uzimajući u obzir manjak mesa na njihovom tržištu i dobre cene.\n- U prvoj sedmici decembra dolaze nam kineske kolege u kontrolu naših objekata za proizvodnju mleka i preradu goveđeg mesa. Ako sve bude kako treba, očekujem da bi početkom naredne godine mogli da dođu i u kontrolu klanica, farmi svinja, kako bismo konačno otvorili to tržište, gde je u ovom trenutku kilogram žive vage 2,5 evra. Kod nas je cena u ovom trenutku između 150 i 160 dinara – kazao je ministar Nedimović.\nUpitan o podacima NASA-e po kojima je najviše požara tokom protekle nedelje bilo u Vojvodini, Nedimović je podvukao da mi raspolažemo podacima putem Instituta „Biosens“ i Evropske svemirske agencije (ESA) i da se kontroliše svako zemljište koje se nalazi na teritoriji AP Vojvodine.\n- Mi to radimo zbog zemljišta u državnom vlasništvu, ali pritom vidimo i šta se dešava sa zemljištem u privatnom vlasništvu. Najgore stanje s aspekta paljevina je u Srednjem Banatu, u opštini Žitište, i na teritorije tri opštine Sremskog okruga: Rumi, Pećincima i Sremskoj Mitrovici. Imamo svoju pamet u IT sektoru koju smo povezali sa poljoprivredom. Kada se iskoordiniramo, slaćemo podatke lokalnim samoupravama, poljočuvarima, u realnom vremenu da mogu da reaguju kada se pojavi požar, utvrde ko je počinilac i da ga kazne. Znam da to ljudi u poljoprivredi rade da bi smanjili troškove, ali šteta koju prave na drugoj strani je mnogo veća – rekao je ministar Nedimović.\nPored ministra Branislava Nedimovića i gradonačelnika Bogdana Labana, poljoprivredna gazdinstva obišli su i načelnik Severnobačkog upravnog okruga Dragi Vučković, zamenik gradonačelnika Timea Horvat, pomoćnik gradonačelnika Žužana Magoši, članovi Gradskog veća Srđan Samardžić i Hajnalka Bognar Pastor i predsednik Saveta za poljoprivredu grada Subotice, Dragutin Soković.


Svi bi sa socijalistima - InfoVranjske\nSvi bi sa socijalistima\nIako je došlo do promene na Andrićevom vencu, mišljenje većine aktera vranjske političke scene je da ovde neće biti tektonskih poremećaja u vlasti, a takvi abrovi stižu i iz Beograda\nIako su politički lideri najavljivali da će već 20. maja uveče biti poznat sastav vladajuće koalicije, tri dana posle pobede Tomislava Nikolića još uvek se ne zna koja će garnitura voditi grad u narednom periodu. Najbliži formiranju vlasti i dalje su socijalisti i demokrate, dok naprednjacima preostaje da sačekaju kako će se stvari odvijati u Beogradu.\nU redu, radikalima nekad, a sada naprednjacima vranjski birači poslovično su naklonjeni, što dosadašnjim koalicionim partnerima neće smetati da, kako kažu, uspešno okončaju razgovore o kontinuitetu lokalne vlasti, sve osluškujući abere iz prestonice gde se, u stranačkim štabovima i ćelijama, kroji njihova, ali i sudbina nas koji živimo ovde. Sudeći prema rečima lokalnih lidera Socijalističke partije Srbije (SPS) i Demokratske stranke (DS), pobeda Tomislava Nikolića neće uticati na nastavak njihove zajedničke vladavine.\nGoran STEFANOVIĆ, predsednik vranjskog DS objašnjava da će lokalna vlast biti replika one na republičkom nivou, dodajući da je koalicija u protekle četiri godine, i pored izvesnih nesuglasica, odlično radila:\n– Sve je na socijalistima i očekujem nastavak saradnje. Međutim, ukoliko odluče da u republičku vlast uđu sa naprednjacima, tako će biti i ovde – pomirljivo će Stefanović, koji neće biti poslanik u novom sazivu parlamenta.\nIako je sve otvoreno, nastavak saradnje sa DS je trenutno prva opcija i lokalnih socijalista. Čelnici stranke odmah su, u noći Nikolićeve pobede, najavili da ni po koju cenu neće ostaviti na cedilu partnera od koga traže da, kako i dolikuje sagleda i uvaži njihovih pola miliona glasova. U tom smislu slični tonovi čuju se i iz zgrade vranjskog Komiteta. Iako će reći da tamo „gde prestaje logika počinje politika“, prvi vranjski socijalista Zoran ANTIĆ, uz ponavljanje fraze da će ovde biti kao i u Beogradu, dodaje da SPS i DS ostaju partneri i u narednom periodu, uz napomenu da „samo bog zna“ šta će se dalje zaista dešavati:\n– Demokrate su nam najbliže, šanse da se tu nešto promeni su minimalne. U suprotnom bismo ispali smešni – kaže Antić.\nMatematika je egzaktna nauka, a dodamo li tome onu Antićevu o logici i politici jasno je da vlasti mogu da se nadaju sve četiri grupacije koje su ušle u lokalni parlament gde ima mesta za 65 odbornika. Ako znamo da su neprikosnoveni socijalisti 6. maja osvojili 21 mandat, SNS i DS po 14, Ujedinjeni regioni Srbije (URS) 11 a Demokratska stranka Srbije (DSS) 5, jasno je da ovde može svako sa svakim. Ipak, iz vrha lokalnog SPS kažu da u Vranju pregovori sa demokratama uveliko traju, nezavisno od onih u Beogradu, i da je uglavnom poznato ko će šta dobiti.\nU ovom momentu, čini se da idilu SPS i DS u Vranju može da poremeti samo „tuđa ruka“ tako da svi akteri priče sa zebnjom čekaju da vide kako će se u Beogradu primiti vest koju su u sredu objavili neki nacionalni mediji, pozivajući se na diplomatske izvore, prema kojoj se međunarodna zajednica zalaže za veliku koaliciju SNS, SPS i DS, koja bi donela stabilnost i najbolje oslikala volju građana.\nKao lokalni vođa stranke koja je dala predsednika i osvojila najviše glasova na parlamentarnim izborima, i Dragan NIKOLIĆ očekuje da SNS postane deo vlasti u Vranju. Iako je nedavno, u jeku predizborne kampanje, na jednoj lokalnoj TV stanici rekao da dok je on u stranci SNS neće sa socijalistima, Nikolić reterira kada kaže kako očekuje da se SPS „dozove pameti, prihvati realnost i volju građana“:\n– Mi smo spremni za sve kombinacije, možemo i sa SPS, i sa DS i sa DSS i sa URS. Očekujem da kod socijalista prevagne racionalno razmišljanje – kaže Nikolić.\nNije, dakle, nezamislivo da u skoroj budućnosti vidimo kako jedan do drugog sede i dogovaraju se o nekoj bitnoj stvari Nikolić i Zoran Antić, gotovo arhetipski neprijatelji čiji je sukob, filovan najtežim kvalifikacijama čak i u sveri ličnog, završio pred pravosuđem:\n– To što među nama postoji animozitet ne znači ništa i to nije prepreka da zajedno sedimo u vlasti. Naš lični sukob je jedno, a eventualna koalicija koja bi bila odraz volje građana, nešto sasvim drugo – iskren je Nikolić.\nI Antić, na drugoj strani, racionalno posmatra moguću saradnju sa Nikolićem:\n– Ja sam profesionalac. U politici nema ljubavi, postoje samo interesi – jasan je on.\nNikolić ide i korak dalje kada kaže da će se, prema njegovim informacijama, sve što se tiče formiranja vlasti znati u narednih nedelju dana:\n– To što socijalisti i demokrate pričaju o svom kontinuitetu vlasti je lupanje gluposti, suprotno političkoj kulturi. Pa, ne mogu falsifikatori i kradljivci glasova da se dogovaraju a da ovamo ne daju čestitim ljudima da formiraju vlast – oštar je prvi vranjski naprednjak.\nZoran Antić, prvi vranjski socijalista samo što ne kaže da je SPS vodio jaču kampanju za Tadića od njegovih ljudi na lokalu:\n– Mi smo se potrudili da Tadiću obezbedimo maksimalnu podršku i mislim da mu je bar polovina naših dala glas, a da su zakazali glasači URS. Ipak, mislim da su u DS neozbiljno shvatili drugi izborni krug i da je to glavni razlog Tadićevog lošeg rezultata – kaže Antić.\nNa izborima 20. maja Tomislav Nikolić je osvojio skoro 21.000 glasova (57 odsto) prema Tadićevih 14.820 (40,25 procenata). Dve nedelje ranije za Tadića je glasalo 8.618 Vranjanaca (18,29 odsto) a za Nikolića 11.458 (24,31 odsto), koji je dobio oko 300 glasova više od Ivice Dačića, čija se SPS ubedljivo pobedila na lokalnim izborima.\nAko je 3.000 Koštuničinih glasova od 6. maja otišlo Nikoliću, posle podrške koju mu je dao lider DSS, pitanje je ko je u Vranju dao dodatnih 6.000 glasova novom predsedniku Srbije. Jadranka Šešelj i Čeda Jovanović dobili su po 1.500 glasova, ali je malo verovatno da su njihovi birači dali glas Nikoliću, pa ostaje teorija da su za njega u drugom krugu glasali socijalisti i oni koji su u prvom dali glas Zoranu Stankoviću, kandidatu URS, čije je ime na listi 6. maja zaokružilo 6.000 Vranjanaca.\nPrema izvorima iz Demokratske stranke, ukoliko se ne desi nešto nepredviđeno, predsednik Skupštine ostaje Slobodan Stamenković a Igor Andonov (obojica iz DS) zamenik gradonačelnika. Socijalisti se o imenima ne izjašnjavaju, dok Nikolić tvrdi da njegova stranka za svako mesto u vlasti ima bar po tri kandidata, toliko je stručnih ljudi među vranjskim naprednjacima.\n– Ja sigurno neću da budem gradonačelnik jer sam izabran za narodnog poslanika, a te dve funkcije su nespojive. Neću, osim ako šef ne kaže drukčije, a to sigurno neće biti ni naši članovi Milan Božilović (bivši okružni tužilac,p.a.) a ni Goran Stanković (nekadašnji zamenik gradonačelnika,p.a.). Ali, zato je tu, na primer, Bojana Veličkov – otkriva Nikolić.\nStefanović se, sa izvesnom dozom zebnje, nada da Nikolić neće dobiti priliku da promoviše svoje stranačke stručnjake. „Sve je na socijalistima“, reći će pomirljivo objašnjavajući da DS već ima viziju buduće saradnje sa socijalistima:\n– Naš plan je da se lokalna ministarstva raspodele kao republička, u Beogradu, što će sigurno dati bolje rezultate na lokalu. Voljni smo i da direktore javnih preduzeća biramo na konkursu, mada je to osetljivo pitanje o kome tek treba da se razgovara – kaže Stefanović.\nIzmeđu euforičnih naprednjaka, opuštenih socijalista i pokislih demokrata, delu kolača stidljivo se nadaju i u URS i DSS, iako ih za sada malo ko spominje u nekoj ozbiljnoj kombinatorici. Jer, podsetimo da SPS može i sa demokratama i sa naprednjacima sama da oformi vlast, pa im eksperti i domaćini mogu zatrebati samo u krajnjoj nuždi ili u slučaju da ove stranke kojim slučajem postanu deo republičke vlasti.\nIz URS nas nisu udostojili odgovora na pitanja da li će i kako uspeti da materijalizuju svojih fantastičnih 11 mandata (2008. imali su 5), dok Dejan STANOJEVIĆ, lider vranjskog DSS ne krije kako su on i njegovi kadrovi spremni da pomognu ukoliko ih neko pozove:\n– Mi imamo dobre odnose sa svima na lokalu. Imamo i kvalitetne ljude, možemo da pomognemo – kaže Stanojević.


Australija gradi rover u potrazi za kiseonikom na Mesecu | Happy BSC portal\nAustralija je pristala da izgradi polu-autonomni lunarni rover težak 20 kilograma za Američku svemirsku agenciju (NASA) koji će na Mesec krenuti već 2026. godine u potrazi za kiseonikom.\nRover bi prikupljao podlogu koja sadrži okside, a NASA bi koristila zasebnu opremu za izvlačenje kiseonika iz te podloge, navodi se u saopštenju australijske vlade.\nKiseonik izvučen sa mesečeve površine na kraju bi se koristio za održavanje ljudskog prisustva na Mesecu i podršku budućim misijama na Mars.\nZamenik direktora Australijske svemirske agencije Entoni Marfet je izjavio da je NASA impresionirana tehnologijom koja se koristi za daljinsko upravljanje iz ogromnih kamiona koji prevoze rudu gvožđa iz rudnika na severozapadu Australije.\nPROČITAJTE JOŠ: ASTRONOMI U ČUDU: Neobični signali iz Mlečnog puta\nAdministrator NASA Bil Nelson je rekao da će sporazum ojačati veze sa Australijom u vezi sa istraživanjem svemira koje postoje već duže od 50 godina.


RTS :: Vulin: Srbija će i dalje biti vojno neutralna\nPolitika Vulin: Srbija će i dalje biti vojno neutralna\nsubota, 12. avg 2017, 19:30 -> 09:45\nO saradnji u oblasti odbrane i vojne industrije, na vojnom poligonu u Alabinu nedaleko od Moskve razgovarali su ministri odbrane Rusije i Srbije, Sergej Šojgu i Aleksandar Vulin. Prisustvovali su i finalnoj trci u tenkovskom biatlonu, gde su srpski tenkisti zauzeli šesto mesto. Srpski ministar odbrane kaže da migovi stižu po planu, do kraja godine, kao i tehnika koja će pripasti kopnenoj vojsci.\nMinistar Vulin je rekao da je još jednom potvrdio principijelnu poziciju Srbije da će i dalje biti vojno neutralna.\n"I da ćemo u svakoj našoj odluci voditi računa o interesima Srbije na prvom mestu a interesi Srbije su da ima najbolje moguće odnose sa Ruskom federacijom i to sam rekao svom sagovorniku. Dok je Vučić vrhovni komandant vojske i predsednik Republike Srbije a ja ministar odbrane, Srbija neće biti član NATO-a, nijednog vojnog saveza, baš kao što nikada nećemo uvesti sankcije Ruskoj federaciji", rekao je Vulin.\nVulin je preneo i lične pozdrave vrhovnog komandanta vojske i predsednika Republike Srbije Aleksandra Vučića i poziv njegovom kolegi Vladimiru Putinu da zajedno iduće godine obeleže godišnjicu proboja Solunskog fronta, "vremena kada smo zajedno pobeđivali i kada smo se zajedno borili".\n"Razmatra se mogućnost nabavke S-300"\nVulin je za Sputnjik izjavio da Beograd razmatra mogućnost nabavke ruskog raketnog sistema S-300, ali da je prerano govoriti o nekim detaljima transakcije.\n"Razmatramo ovo pitanje (nabavku), mislimo o tome, suviše je rano da se kaže nešto konkretnije. Ne mogu da govorim tako otvoreno i unapred. Ne mogu da komentarišem konkretno u vezi sa S-300, ali generalno moramo našu vojsku bolje da opremimo i osnažimo", rekao je Vulin.\n"Što se tiče BRDM-2 i tenkova T-72S, još nije određen tačan datum", rekao je ministar i dodao da će ostatak opreme u okviru vojne pomoći biti isporučen kada budu rešena sva administrativna pitanja.\nRuski ministar odbrane Sergej Šojgu izjavio je, posle sastanka sa Aleksandrom Vulinom u Moskvi, da očekuje veću vojnu i vojno-tehničku saradnju sa Srbijom, prenosi Tas.\n"Nadam se da će dinamika koju imamo u vojnoj i vojno-tehničkoj saradnji ne samo ostati sačuvana, već da će se i povećati", rekao je Šojgu i dodao da je prethodnih godina mnogo toga započeto i urađeno.\n"To se, naravno, odnosi na vojnu saradnju, zajedničke vežbe, razmenu delegacija ne samo na nivou visoke komande, već i na nivou srednjeg i nižeg nivoa", precizirao je Šojgu.\n"Srbija i Rusija se razumeju, poštuju i pomažu"\nNakon sastanka Vulina i Šojgua Ministarstvo odrbane je saopštilo da je Vulin zahvalio Rusiji na načinu na koji je prihvaćena delegacija Ministarstav odbrane i Vojske Srbije kao i na odnosu prema našim vojnicima za vreme boravka na "Tenkovoskom biatlonu".\n"Ministar Šojgu je čovek koji iskreno voli Srbiju i koji je naš prijatelj. Naše dve zemlje se razumeju, poštuju i pomažu i ja sam iskoristio priliku da mu se još jednom zahvalim na principijelnoj poziciji Ruske Federacije kada je u pitanju odnos prema Kosovu i Metohiji i da ga zamolim da se nadalje nastavi sa takvom politikom", rekao je Vulin.\nVulin je pozvao Šojgua i da prisustvuje godišnjici oslobođenja Beograda 20. oktobra.\nNa sastanku je potvrđena važnost opremanja Vojske Srbije novim sredstvima, pre svega borbenim avionima, tenkovima i borbenim vozilima, radi realizacije i unapređenja procesa obuke i jačanja njenih operativnih sposobnosti u suočavanju sa brojnim izazovima i pretnjama sve nestabilnijeg sveta, piše u saopštenju.\nVulin je još jednom istakao poziciju Srbije o vojnoj neutralnosti dodajući da se Srbija izborila za svoje pravo "da odlučuje o svojim prijateljima, da odlučuje da sama bira svoj politički i vojni put, i tako će i nastaviti".\nSastanku su prisustvovali i v. d. pomoćnika ministra za politiku odbrane general-major Milan Mojsilović, v. d. pomoćnika ministra odbrane za materijalne resurse Nenad Miloradović, komandant Kopnene vojske Vojske Srbije general-potpukovnik Milosav Simović i izaslanik odbrane Republike Srbije u Moskvi pukovnik Budimir Gajić.\n(nedelja, 13. avg 2017, 09:59)\n1 Drecun: Sutrašnji sastanak u Briselu odrediće dalji tok događaja\n2 Vučić: Boriću se za svoju zemlju u nedelju, biće teško\n3 Šef diplomatije Liberije za RTS o povlačenju priznanja Kosova\n4 "Jačanje vojnotehničke saradnje sa Rusijom je strateški cilj"\n5 Dačić zahvalio Iranu na podršci suverenitetu Srbije\n16° C 16° C 16° C 16° C 17° C 2° C\n@Razočaranje 500.000 hrvatskih gradjana Nije sve bas tako jednostavno. DOGOVOR Bebe u Srbiji


Zbog hakerskog napada građani ne mogu da koriste usluge RGZ-a\nDruštvo Autor:Beta15. jun. 202219:52 > 20:00\nGrađani i institucije, zbog hakerskog napada, ne mogu da koriste usluge Republičkog geodetskog zavoda (RGZ) koji je preventivno zaključan, a ne zna se kada će ponovo biti u funkciji, izjavila je danas predstavnica RGZ Maja Radović.\nRadović je za RTS izjavila da je od juće kada je počeo hakerski napad „preventivno zaključan kompletan sistem Republičkog geodskog zavoda i da je trenutni akcenat na čuvanju podataka“.\nPao sajt Geodetskog zavoda, notari već dva dana ne overavaju ništa\nRusi, hakeri, MUP na testu: Sve teorije o tome ko stoji iza dojava o bombama\n17. maj. 2022 18\nOna je istakla da zbog toga trenutno nisu mogući bilo kakvi poslovi koji se tiču nepokretnosti, a pristup podacima nemaju ni ministarstva niti bankarski sistem, kome je to potrebno zbog izdavanja hipoteka.\n"Kupoprodajne aktivnosti nisu moguće, od overavanja kupoporodajnih ugovora do lista nepokretnosti. Sve što se tiče tržišta nepokretnosti, od prodaje garsonjere do dobijanja građevinske dozvole trenutno nije moguće. Ni notari nemaju pristup sistemu u ovom momentu", kazala je Radović.\nOcenila je da geoprostorni podaci predstavljaju "osnovu za suverenitet jedne države" i da "ovaj sajber napad možemo tumačiti kao na napad na Srbiju".\nRadović je navela da je "okupljen tim stručnjaka" koji radi na rešavanju problema, kao i da su "preduzete sve mere kako bi se zaštitili podaci građana".\nBONUS VIDEO - Dojave o lažnim bombama u vreme matura i prijemnih\nhakerski napadhakerski napadipao sajtrepublički geodetski zavodrgz\nNakon tri koncerta u prestonici, Aco Pejović zapevao i za publiku u Nišu


Eraković:DPS-u nije namera da ukida SPC, ali...\nEraković:DPS-u nije namera da ukida SPC, ali…\nTanjug 2. februara 2021. 09:53\nPODGORICA – Demokratskoj partiji socijalista Mila Đukanovića nije namera da ukida Srpsku pravoslavnu crkvu u Crnoj Gori, niti će se mešati u njene poslove, izjavio je novi potpredsednik te opozicione partije Jevto Eraković.\nDodao je da DPS, s druge strane, neće dozvoliti da se crkva, kako je rekao, „grubo meša“ u poslove države.\nEraković je pozvao predstavnike Srpske pravoslavne crkve u Crnoj Gori da, kako kaže, propovedaju „pravu pravoslavnu veru“, onu koja ne poznaje podele i da se tako angažuju u pomirenju građana.\nNa pitanje podgoričke Pobjede kako komentariše „otvoreno mešanje SPC u politički život“ i kakav je budući odnos DPS-a prema verskim ogranizacijama, Erakovic kaže da su pravi vernici, verujući ljudi, „blago Crne Gore, prednost i bogatstvo“.\nPrema njegovim rečima, deo najbolje Crne Gore su ljudi koji iskreno veruju u Božje zapovesti, koji znaju da se pokaju, da oproste i promene, koji ne dele ljude u Crnoj Gori po bilo kom osnovu, koji imaju pomirljivi ton među različito mislećim građanima Crne Gore, koji to bogatstvo različitosti neguju i hrane ljudskim i pravim vrednostima.\n„Takve vrednosti su nama potrebne, i ne dozvolimo da se zloupotrebljavaju vere u Crnoj Gori“, naveo je Eraković.\nDodaje da država mora da bude odvojena od crkve, ne sme se, kaže, dozvoliti politizacija i zloupotreba verskih osećanja građana.\n„Svedoci smo grubog nasrtaja SPC na građanske vrednosti i pokušaja da se parlamentarne klupe i dijalog zamene monologom crkvene propovedi. Nije nama stalo da ukidamo SPC, niti da se mešamo u njene unutrašnje stvari, ali nećemo dozvoliti ni da se ona grubo meša u politički život, da upravlja državom, obrazovanjem, ekonomijom“, naveo je Eraković u intervjuu za Pobjedu.\nDodao je da DPS poštuje istoriju i tradiciju svih verskih zajednica koje se uklapaju u savremenu građansku državu, ali tvrdo stoji na stavu da će državom Crnom Gorom upravljati njen parlament i građani, a ne bilo koja verska organizacija.\n„Ne dozvolimo da nas pod plaštom Srpske pravoslavne crkve bilo ko deli u Crnoj Gori“, rekao je Eraković.


Datum objave: 11.05.2020 13:37 | Autor: MVP\nMinistar vanjskih poslova i trgovine Republike Mađarske Peter Sijarto boraviće sjutra u posjeti Crnoj Gori.\nTokom posjete ministar Sijarto uručiće ministru vanjskih poslova, prof. dr Srđanu Darmanoviću paket medicinske pomoći i opreme od 50000 hiruških maski i 2500 zaštitnih odijela, kao podršku Mađarske Vladi Crne Gore u borbi protiv COVID-19.\nŠefovi diplomatija Darmanović i Sijarto daće izjave za javnost u Vili „Gorica“ u 11:10h. Zbog trenutne epidemiološke situacije dozvoljen je ulazak samo video snimatelju i fotografu Vladinog biroa za odnose sa javnošću, koji će obezbijediti medijima fotografije i video materijal uručivanja donacije, početka sastanka i izjava ministara.\nNovinari ulaze u Vilu „Gorica“ korišćenjem godišnje akreditacione kartice Vlade Crne Gore za 2020. godinu koja važi uz lični identifikacioni dokument. Novinari koji nemaju godišnju akreditaciju treba da zatraže pravovremeno od Ministarstva vanjskih poslova izdavanje dnevne akreditacije i to dopisom na adresu pr@mfa.gov.me.\nMolimo da novinari poštuju propisane mjere i preporuke Nacionalnog koordinacionog tijela koje se odnose na korišćenje maski i držanje socijalne distance, kao i da potvrde dolazak na press konferenciju danas do 16:00h na adresu pr@mfa.gov.me.


Zvezdini biseri - Jesenji šampioni\nTrijumfima Zvezdinih omladinaca, kadeta i našeg razvojnog tima Grafičara, tri tri crveno-bele selekcije osvojile su jesenju titulu.\nOmladinci Crvene zvezde su savladali Spartak u Subotici rezultatom 4:1. Fenomenalnu igru naših juniora, golovima su krunisali Uroš Milovanović, Borisav Burmaz dva puta i Ilija Babić koji je bio nezaustavljiv po levom boku. Dobra vest za tim Slavoljuba Đorđevića je i ta da se Borisav Burmaz oporavio i da će biti spreman za meč protiv Olimpijakosa u Atini koji je na programu u sredu od 16 časova.\n1. Crvena zvezda- 14 pobeda i tri remija- 45 bodova (gol razlika 51:10)\n2. Brodarac- 12 pobeda, tri remija i dva poraza- 39 bodova (gol razlika 38:19)\n3. Partizan- 10 pobeda, dva remija i pet poraza- 32 boda (gol razlika 39:20)\n8. Grafičar- 7 pobeda, dva remija i osam poraza- 23 boda (gol razlika 38:31)\nEfikasni su bili i kadeti u Subotici. Rezultat je bio 3:1 za izabranike Marka Neđića, a u strelce su se upisali Nikola Stanković, Uroš Branković i Andrej Đurić koji je pokazao da poseduje i golgeterske sposobnosti. Trijumfom protiv Spartaka su se naši biseri bodovno još više odvojili od konkurenata.\n1. Crvena zvezda- 14 pobeda, remi i dva poraza- 43 boda (gol razlika 64:13)\n2. Partizan- 12 pobeda, tri remija i dva poraza- 39 bodova (gol razlika 54:18)\n3. Brodarac- 11 pobeda i šest poraza- 33 boda (gol razlika 40:25)\n8. Grafičar- 7 pobeda, četiri remija i šest poraza- 25 bodova (gol razlika 31:40)\nNaš razvojni tim je trijumfovao protiv Zemuna, a jedini pogodak na meču delo je Usmana Maronga. Bodovima protiv gradskog rivala, fudbaleri Grafičara su se učvrstili na prvoj poziciji, što veoma raduje njihovog trenera Miliju Žižića.\n1. Grafičar- 12 pobeda, pet remija i šest poraza- 41 bod (gol razlika 33:21)\n2. Metalac- 12 pobeda, četiri remija i sedam poraza- 40 bodova (gol razlika 32:27)\n3. OFK Bačka- 11 pobeda, četiri remija i osam poraza- 37 bodova (gol razlika 28:24)\nVerujemo da će naši biseri nastaviti i u prolećnom delu sezone da pružaju fenomenalne partije.


Novosti: Lakše do posla u javnom sektoru - Boom93\nPredlogom zakona o budžetskom sistemu predvidjeno je popuštanje zabrane zapošljavanja u javnom sektoru koja je važila od 2013. godine.\nKorisnici javnih sredstava od januara 2021. godine moći će bez posebnog odobrenja da prime na neodredjeno vreme, ili pripravnika na odredjeno, do 70 odsto od broja zaposlenih kojima je po bilo kom osnovu prestao rad na neodredjeno tokom prethodne godine.\nNovina je i da će ubuduće broj angažovanih radnika po raznim formama rada na odredjeno, osim pripravnika, ne sme da prelazi 10 odsto kolektiva zaposlenih „za stalno“, navode „Novosti“.\nUslov je da institucija koja zapošljava nove radnike ima dovoljno sredstva za njihove plate, poreze i doprinose.\nUkoliko žele da zaposle više od 70 odsto broja onih koji su otišli za to moraju da dobiju odobrenje vladine komisije.\nOznakejavni sektor Lakše do posla posao Srbija\n24. novembra 2020. u\nKakav trip,pa ovi na „vlasti“ su na „koksu“! Sve vreme zapošljavate botove i one koji plate radno mesto! Svako normalan vidi da u lokalnoj samoupravi nema u kancelarijama gde da se sedi!\nPotpuno ludilo,toliki lezilebovići, potresno! Sada tupite o skidanju zabrane,koje bre zabrane! Svi u Požarevcu znaju da se cena radnog mesta u lokalnoj samoupravi ili u javnom preduzeću,kreće od 3000 do 8000 evra ili članska karta+keš,ali na platu!\nI u opštini Golubac proglašena vanredna situacija


Izrada sajtova za internet prodavnice - Izrada i optimizacija sajtova\nHome/IZRADA SAJTOVA/Izrada sajtova za internet prodavnice\nIzrada sajtova za internet prodavnice\tIvan Novović\t2016-08-22T11:26:49+00:00\nŠta je to Web Store?\nEkspanzijom interneta, i samim tim potencijalnog tržišta na webu, otvorila su se nova vrata za prezentaciju i distribuciju proizvoda. Oduvek je težnja trgovaca bila prikaz svoje robe klijentima koji su baš njihova ciljna grupa uz što manje troškove marketinga, radne snage i uređenja fizičkog prostora. Sve je to omogućeno pokretanjem širokog trenda ponude i prodaje robe preko internet prodavnica. Na vrlo lak i pregledan način predstavljate svoju robu potencijalnim kupcima koji su upravo i zanteresovani za taj vid usluge ili prometa dobara. Nisu vam potrebni skupi lokali, fizička radna snaga niti pokrivenost pojedinih lokacija. Kvalitetnom izradom i optimizacijom vašeg web stora bićete vidljivi svima koji to žele, posetiće vas svi koji traže konkretnu robu a vi ćete sa jednog mesta administrirati i voditi celokupan posao.\nOptimizacija sajtova za internet prodavnice\nKako je ova grana prodaje prilično aktuelna i konkurencija je ogromna, da bi se postigli neki rezultati i videli efekati rada, optimizacija ovakvih sajtova je neophodan a ujedno prilično složen i komplikovan proces. Sajt treba optimizovati na velikom broju fraza i pojmova, učiniti ga preglednim i navigaciju olakšati a ujedno na pravilan način ponuditi posetiocima sve ono što ih zanima ili što bi moglo da ih zanima. Cilj je da se vaš web store plasira na što većem broju organskih pretraga što bolje, da ima konstantno visok rejting i što više kvalitetnih poseta. Taj nimalo lak posao, zahteva odgovoran i obiman rad i vrlo posvećen pristup, svakodnevno praćenje i ažuriranje a za uzvrat nudi opipljive rezultate.\nPrednosti prodaje preko web-a\nSama činjenica da je sve više internet prodavnica govori o uspehu ove vrste oglašavanja i prodaje. Kvalitetan sajt i dobro odrađena optimizacija sajtova će omoguciti konstantnu zainteresovanost za vaš delokrug rada a vi cete pomocu raznih kataloga, aplikacija i uputstava omoguciti da se proizvodi prezentuju i ponude na najjednostavniji način. Neretko se za ovaj vid prodaje nude simbolicni popusti koji kupcima nadoknađuju to što proizvod nije klasično vidljiv. Omogućeno je da se kupovina vrši preko online porudžbenica a vama dozvoljava laku administraciju i obradu primljenih zahteva. Neograničen broj unešenih proizvoda, dodavanje i ažuriranje u realnom vremenu. Pravljenje raznih promocija i akcija će u svakom slučaju povećati zainteresovanost za vaš web store. Optimizacija sajtova će svakako učiniti vaš prostor aktuelanim i vidljiv svima. Atraktivan dizaj se formira u saradnji sa klijentima i zavisi od delokruga posla.\nIzrada sajtova za web store u firmi WBS\nKroz sve ove prednosti i organizacijske specifičnosti će vas voditi naš iskusan tim stručnih ljudi koji će vam ujedno dati konkretne smernice, omogućiti kreiranje i održavanje a ujedno pratiti parametre poseta i prodaje, pa u skladu sa tim i korigovati postojeće stanje. Ako želite da pokrenete vaš web store naša firma ce vam pružiti kompletnu podršku i kod nas ćete naći zaokružen proces od konceptualizacije, dizajna, kreiranja pa do dnevnog održavanja i praćenja poslovanja.


Nemačka odustala od uslovljavanja, Srbiji pregovori pre januara\nNemačka odustala od uslovljavanja, Srbiji pregovori pre januara\nNemačka je odustala od daljeg uslovljavanja Srbije na putu ka EU. Ako lokalni izbori na Kosovu prođu u redu, mogući su pregovori Srbije i Brisela i pre januara.\n„Srbija će dobiti predbožićni poklon jer su kancelarka Nemačke Angela Merkrl i njen tim zadovoljni načinom na koji se ispunjava kosovski uslov. Bez obzira na stepen neispunjenosti reformskih uslova ili čak i što nisu adekvatno sankcionisani krivci za paljenje nemačke ambasade, Beograd će 20. decembra moći formalno da počne pregovore jer će 19. ili 20. decembra Evropski savet moći da donese pozitivnu odluku o tačnom datumu“, kazao je za Blic izvor blizak vlastima u Berlinu.\nIsti izvor navodi da Berlin neće insistirati na striktnom rasformiranju paralelnih institucija države Srbije do kraja godine i dodaje da su po tom pitanju kriterijumi omekšali i postali realniji. Takođe, više se ne pominje i ugovor o „dobrosusedskim odnosima“ koji su pre godinu dana kao uslov postavili nemački parlamentarci, dodaje Blic.\nTom listu je rečeno da će predsatvnici Bundestaga sledeće nedelje stići u Beograd ali i u Prištinu, kako bi preneli pozitivne poruke. Kako se tvrdi, ta poseta znatno će se razlikovati od svih prethodnih kada se u Beograd stizalo sa veoma oštrim kritičkim porukama koje su ostale upamćene po diktiranju „nemačkih uslova“ za evropski put Srbije.\n„Političarima u Nemačkoj je potpuno jasno da reforme u Srbiji stoje, sa skepsom gledaju na neka kadrovska rešenja u rekonstruisanom kabinetu premijera Ivice Dačića, ali više na tome neće insistirati. Jedini uslov je Kosovo“, kaže za Blic izvor iz diplomatskih krugova.


Emotivni Instagram izazovi – Avlija\nZa dobro raspoloženje, pa i mentalno zdravlje, Instagram vam ponekad neće biti saveznik. Već je postalo opštepoznato da društvene mreže kod osetljivih osoba mogu da izazovu negativne reakcije – osećanje deprimiranosti i usamljenosti, pre svega.\nU osnovi navedenih emocija uglavnom je poređenje – kad posmatrate kako drugi ljudi provode svoje vreme i to uporedite sa sopstvenim životom, veoma lako možete da zaključite (naravno pogrešno) da su oni zadovoljniji i opušteniji. Pojava nije nova i postojala je pre društvenih mreža – ocena snage drugih, njihove atraktivnosti, uspeha, inteligencije… bila je važna za preživljavanje. Danas su mogućnosti za poređenje velike, smeštene su na vaše ekrane, i možete lako “oceniti” svoj život ne samo u odnosu na ljude u okruženju, već i na one hiljadama kilometara udaljene, u bogatijim zemljama, na primer.\nŠta, dakle, učiniti kad zaključite da poređenje sa drugima, na društvenim mrežama, počinje da vam smeta? Pošto je savet da “se isključite sa Instagrama” suvišan, i verovatno ga nećete poslušati, evo nekoliko drugih.\nUtvrdite čiji vas nalozi čine posebno neraspoloženim i zbog čega. Ljudi su različiti – neke će deprimiranim činiti profili poznatih ličnosti koje su “tako fit”, dok će drugi najveći problem imati sa sebi sličnim poznanicima iz neposrednog okruženja.\nPosmatrajte i analizirajte negativne misli koje vam prolaze kroz glavu – budite svesni osećanja osujećenosti, besa, grča u mišićima, stomaku, nabiranja obrva…\nKad ste napred navedeno uradili, okrenite se realnosti. Koliko je slika režirano, montirano, odabrano sa određenim ciljem? Razmislite o svojim objavama na društvenim mrežama – kao što vi pažljivo birate šta ćete postaviti, i odbacujete ono što vas neće predstaviti na željeni način, to čine i drugi.\nPogledajte sad profile na drugi način i istrajte da ih opažate u novom svetlu.\nFokusirajte se na ono što je u vašem životu dobro, što vas motiviše, čime ste zadovoljni…\nPreostalu zavist i ljubomoru pokušajte da pretvorite u motivaciju.\nI, što je najvažnije, negujte autentična i pozitivna prijateljstva i offline i online – sigurno ih ima sasvim dovoljno da negativne emocije zamene pozitivnim.\nTags: emocije, Instagram, ljubomora, mentalno zdravlje, prijateljstva, velnes, zavist


Nacionalni savet zaštitnika građana u Boru - Bor GRAD INFO\nNacionalni savet zaštitnika građana u Boru\nurednik\t сеп 12, 2009 294 0\nU Boru je 10. septembra u maloj Sali opštine Bor, održan sastanak zamenika zaštita građana, Gorana Bašića, predsednika opštine Branislava Rankića, zamenika predsednika opštine Predraga Balaševića kao i predstavnika Nacionalnog Saveta Vlaške nacionalne manjine u vezi uvođenja rumunskog književnog jezika .\nRazlog tome je zvanično obraćanje članova Naconalnog saveta vlaške nacionalne manjine, kancelariji za zaštitu građanskih prava, da bi zbog velikog broja pripadnika vlaške manjine u zvanišnoj upotrebi trebalo uvesti i rumunski književni jezik.\nPredsednik opštine Branislav Rankić, rekao je da mi na našoj teritoriji koristimo srpski jezik kao i pripadnici vlaške manjine a njegov je predlog da se organizuje niz tribina, okruglih stolova, da se mediski proprati sve pa da se na osnovu toga vidi da li većina pripadnika vlaške manjine prihvata uvodjenje rumunskog književnog jezika . Takođe upozorava da se mora dobro voditi računa da ovakva odluka o uvođenju rumunskog književnog jezika ne izazove neke nove podele menju samim pripadnicima vlaške manjine.\nZamenik zaštitnika građana, Goran Bašić, rekao je da bi trebalo uticati na državu da pomogne lokalnim samoupravama za otvaranje dvojezičnih odeljenja u školama gde su pripadnici vlaške manjine u većem broju, na šta je predsednik opštine rekao da sve što zakon dozvoljava a da je vezano za manjine biće usvojeno na sednici skupštine.\nnacionalni savetrumunski jezoik


ImpactEco, najpraćenija ekološka organizacija u Srbiji, otvara prijave za nove članove – Čupava Keleraba\nMENJAJ SVET SVOJIM PRIMEROM\nUnapredi svoje lične i profesionalne veštine u organizaciji koja ti na kreativan i inovativan način omogućava da se oprobaš u različitim sektorima, stekneš volontersko iskustvo i budeš deo tima koji sa strašću stvara promene u okruženju.\nPred tobom je prilika da držiš interaktivne eko-radionice deci i školarcima, sarađuješ sa institucijama i kompanijama, razvijaš svoje prodajne, marketinške i dizajnerske sposobnosti, pišeš članke, prevodiš tekstove, baviš se programiranjem, video produkcijom i fotografijom.\nUkoliko si proaktivna i odgovorna osoba koja u podsticajnom okruženju želi da primeni znanje akumulirano na fakultetu ili kroz neformalne kanale obrazovanja, živiš u Beogradu i imaš izmedju 18 i 30 godina, prijavi se putem linka.\nRok za slanje prijave je 5. novembar u 23h.\nImpactEco je ekološko udruženje koje se bavi održivim razvojem i zaštitom životne sredine kroz aktivizam i podsticanje informisanosti građana o ekološkom značaju. Njihove metode i stilovi uključivanja svih uzrasta u borbu za zdraviju životnu sredinu dizajnirani su tako da generišu radoznalost, entuzijazam i želju za promenama.\nPriroda i društvoekologija, ImpactEco, konkurs


Porodica koja je kupila kamp prikolicu otkrila je srdačno pismo koju je ostalo iza bivših vlasnika. Dok su se pripremali za prvu avanturu, porodica iz Brizbejna pronašla je rukom napisanu poruku ostavljenu u jednoj od fioka, koju je napisala 10-godišnja devojčica po imenu Popi. Bila je sakrivena pored kreveta zajedno sa belom narukvicom i upućena je svima koji su preuzeli kamp kućicu od njene porodice.\nPoruka je glasila: „Ovo je nekada bila naša kamp kućica i u njoj smo proputovali polovinu Australije.\nOvo je bio moj krevet (gornji krevet) i bilo je veoma dobro. U ovoj fioci (gde ste našli ovo pismo) čuvala sam sve svoje posebne stvari koje nisam mogla da ostavim kada bismo krenuli na putovanje. Nadam se da ćete veoma uživati u ovoj kamp kućici.\nJa idem u 5. razred i veoma sam dobra u umetnosti. Imam poruku za vas; sledite svoje snove i kad možete da birate da li ćete da budete u pravu ili da budete ljubazni, odaberite ljubaznost. Uživajte u ovoj kamp kućici.“\nPismo je podeljeno je na Fejsbuku, i skupilo je veliki broj lajkova i pozitivnih komentara – ljudi su bili oduševljeni Popinom pozitivnom porukom.\n– Mudre reči, Popi – za onda, za sada i zauvek – glasio je jedan od komentara.\nDrugi su podelili vlastita iskustva pronalaženja sličnih poruka podrške i nadahnuća od stranaca, uključujući radnika u supermarketu koji je podelio sliku kartice koju je dobila tokom rada za vreme pandemije koronavirusa. U njoj je pisalo da „sreća nije potrebna, već samo ljubav od onih koji nam najviše znače“.\nPreviousPrevious post: O ovom NADGROBNOM SPOMENIKU pričaju svi: Ispred njega je TABLA UPOZORENJA SA 4 IMENA i vrlo JASNOM PORUKOM\nNextNext post: Ko najlakše dolazi do zaposlenja? Ovo su najtraženiji poslovi u Srbiji


RUKOMETNA TVRĐAVA sa Rastkom Stojkovićem: Madsen očitao lekciju Raulu, duplo golo PSŽ-a! – Balkan-Handball.com\nHome / Evropa / RUKOMETNA TVRĐAVA sa Rastkom Stojkovićem: Madsen očitao lekciju Raulu, duplo golo PSŽ-a!\n„Igraš utakmicu sezone bez Mikela Hansesa i Nikole Karabatića, pa zašto ih uopšte plaćaš onda? Rukomet se danas sveo na na osu golman-srednji bek-pivotmen, a Pari Sen Žermen ništa od toga nije imao na potrebnom nivou. Takođe, ne postoji ta ekipa koja je ušla u trku sa Dancima i pobedila. Parižani su ogromno razočarenje na ovom fajnal-foru“ – rekao je između ostalog legendarni Rastko Stojković u analizi polufinalnih duela 12. edicije završnog turnira EHF Lige šampiona.\nU podcastu RUKOMETNA TVRĐAVA, čuveni kružni napadač, koji će se od ponedeljka boriti za titulu prvaka Švajcarske, vrlo ubedljivo je pojasnio šta smo mogli, ili nismo mogli da vidimo u duelima PSŽ-a i Olborga, odnosno Barselone i Nanta.\nfajnal-for EHF Lige šampionaPODCAST rukometna tvrđavaRastko Stojković\n← Prethodni članak KARAKTER, KONAČNO: Barselona preko Nanta do finala Lige šampiona!\nNaredni članak → Vraća se „šesta brzina“: Palmarson u sastavu za veliko finale protiv budućeg kluba!


Rusko ministarstvo unutrašnjih poslova namerava da uvede obavezu za sve strane državljane koji ulaze u Rusiju da ostave otiske prstiju i obezbede medicinska uverenja, izjavila je danas Valentina Kozakova, šef Direktorata tog ministarstva za migracije.\nOna je rekla da Direktorat za migracije priprema odgovarajuće izmene zakona.\nKozakova je objasnila da je to neophodno za bezbednost Rusije, zbog obima širenja bolesti, navodi TASS.\nU Rusiji su trenutno lekarski pregledi i pribavljanje medicinskih uverenja obavezni samo za radnike iz inostranstva i radi dobijanja boravišne dozvole ili državljanstva.\nKozakova kaže da je jedan od zadataka migrantskih službi da obezbede da svaki stranac koji...\nRadio 021: Rusija uvodi obavezna medicinska uverenja za strance\nBEZ OVOGA NEĆETE MOĆI U RUSIJU: Lekarsko uverenje i otisci prstiju postaju obavezni za strance na ulasku u zemlju!\nIzvor: Kurir, 29.Jan.2020


Poruka kampanje jasna: "Veži pojas, ne prekidaj život", opominjući podaci kikindske policije · gradski.online\nKIKINDA- Do 15. marta trajaće kampanja “Veži pojas, ne prekidaj život”. Pripadnici Ministarstva unutrašnjih poslova realizovaće je u saradnji sa Agencijom za bezbednost saobraćaja.\nSaobraćajni policajci konrolisaće upotrebu sigurnosnih pojaseva i dečjih auto sedišta. Da će se pojačana akcija kontrole učesnika u saobraćaju sprovoditi i na putevima Severnobanatskog okruga potvrdio je Vladan Tomić, načelnik Odeljenja saobraćajne policije u Kikindi. On je izneo i opominjuće podatke zbog kojih nesavesni vozači treba dobro da se zamisle:\n– Na našim putevima, tokom protekle godine, poginulo je 11 osoba. U saobraćajnim nezgodama je 71 osoba zadobila teške, a 174 lake telesne povrede. U 2020. godini stradalo je i petoro dece, od kojih je jedno imalo teške telesne povrede. Tokom prva dva meseca ove godine, desile su se 62 saobraćajne nezgode.\nSmrtno su stradale dve osobe, dok je 16 zadobilo teške, a 14 lake telesne povrede- saopštio je Tomić. Većina smrtnih ishoda u saobraćajnim nezgodama mogla je da bude izbegnuta vezivanjem pojasa i poštovanjem saobraćajnih propisa. Tomić podvači da su svi vozači i putnici u motornim vozilima dužni da koriste sigurnosne pojaseve. Nulti prag tolerancije važi za nepropisan prevoz dece. Mališani niži od 135 centimetara moraju da budu smešteni u auto sedištima.\nUkoliko ne koristite sigurnosni pojas, rizikujete da platite kaznu od 10.000 dinara. Nepropisno prevoženje dece kažnjava se sa 5.000 dinara. Ako suvozač prevozi dete u krilu, biće kažnjen između 20.000 i 40.000 dinara. Najveća novčana kazna je predviđena ako vozač drži dete u krilu.\nKreće se od 100.000 do 120.000 dinara, a moguće je izricanja i zatvorske kazne u trajanju od 15 dana. Tomić je izneo i podatke istraživanja o poštovanju propisa koji se tiču prevoza dece i upotrebi sigurnosnih pojaseva na području naše Policijske uprave. Istraživanje je pokazalo da 88 odsto vozača koristi sigurnosni pojas. Suvozači pojas vezuju u 84 odsto slučajeva:\n– Alarmantan je podatak da samo 14 odsto putnika na zadnjem sedištu vezuje pojas. U 62 odsto slučajeva, prevoz dece odvija se na zakonom propisan način. Lane je na našem području evidentirano oko 2.900 prekršaja zbog nevezivanja sigurnosnih pojaseva.\nTokom januara i februara 2021. godine, pojas nije koristilo 350 osoba nije koristilo pojas. Mi smo prethodne godine sankcionisali 16 slučajeva nepropisnog prevoženja dece, a samo jedan u prva dva meseca ove- kazao je Tomić.\nPrethodnoGradski stadion još neko vreme izgledaće ovako: Kikinda dobija moderno fudbalsko zdanje, kapaciteta 5.000 mesta\nSledećeRestriktivnije mere: Od subotnjeg podneva do ponedeljka ujutru, radiće samo prehrambene radnje, apoteke i pumpe


Izvor: Radio Televizija Vojvodine, 06.Apr.2020, 15:52\nEpidemiolog Predrag Kon saopštio je da je u Srbiji još sedam osoba preminulo usled virusa korona, ukupno 58, uz još 292 potvrđena slučaja virusa, ukupno 2.200.\nKon je, na pres konferenciji, rekao da je od poslednjeg izveštaja testirano 1.192 osobe, od kojih su 292 bile pozitivne. Hospitalizovano je 1.197 osoba a na respiratoru je 101 pacijent.\nU Novom Pazaru potvrđena su još tri pozitivna slučaja na virus >> Pročitaj celu vest na sajtu Radio Televizija Vojvodine << Covid-19, saopštio je danas Zavod za javno zdravlje Novog Pazara.\nKako se navodi, time je ukupan broj obolelih u tom gradu porastao na 25.\nU toku dana ukupno je testirano 11 osoba, od kojih su tri bile pozitivne.\nNajviše inficiranih je u Beogradu 876 , 49,6%, a slede Niš sa 90 pacijenata i Novi Sad sa 86 pacijenata, slede Ćuprija, Kruševac, Čačak , Leskovac itd.\n"Procenat smrtnosti je 2,63" rekao je Kon..\nBroj testiranih svaki dan sve veći\nOn je dodao da se broj testiranih na korona virus povećava iz dana u dan i dodao da očekuje da u toku ove nedelje taj broj na dnevnom nivou bude 1.500.\nOn je rekao da je zadovoljan brojem testiranja, ali ne u potpunosti.\n"Ono što je jako bitno, to je da su svi sa blagim simptomima ili bez simptoma što nama, koji se duže bavimo ovim poslom, nešto znači, ali ne bih da prejudiciram. U svakom slučaju, to je mnogo bolje nego da su većina sa težim ili srednje teškim simptomima", rekao je Kon.\nTo i jeste važno da se eventualni nosioci virusa otkriju što pre, odnosno što ranije.\nDodao je da se razmišlja o tome da se pređe na što šire testiranje.\nZamenica direktora Insituta "Batut" Darija Kisić Tepavčević izjavila je danas da je do sada testirano 868 zdravstvenih radnika, od kojih je 160 bilo pozitivno na prisustvo virusa.\nKisić je navela da u ukupnoj strukturi obolevanja zdravstveni radnici čine 8,38 odsto.\nU Ćupriji, jednom od žarišta korona virusa u Srbiji, zaraženo je 86 lica, najviše u Pomoravskom okruga, ali je i najviše testirano, 241 osoba, izjavio je danas predsednik opštine i komadant Štaba za vanredne situacije Ninoslav Erić.\nOn je najavio da će idućih dana biti mnogo više testiranih, "jer je Zavod za javno zdravlje u Ćupriji obučio medicinske sestre za testiranje, po domovima zdravlja u opštinama ovog okruga".\n"To je ukupno opterećene obolevanja u zdravstvenim ustanovama", rekla je Kisić Tepavčević\nZa većinu pacijenata koji se nalaze na respiratorima, može se reći da je njihovo zdravstveno stanje kritično. Svi preminuli su bili na "veštačkim plućima", rekla je u razgovoru sa novinarima Kisić Tepavčević.\nMeđutim bilo je slučajeva gde je došlo do spontanog disanja pacijanata koji su bili na respiratoru i to je ohrabrujuće, mada se ne može generalizovati opšte zdravstveno stanje rekla je Kisić Tepavčević.\nSa bolničkog lečenja otpušteno 178 pacijenata\nSa bolničkog lečenja otpušteno je do sada ukupno 178 pacijenata koji su bili hospitalizovani zbog korona virusa, dodala je ona.\nKisić je, rekla da je u KBC "Dragiša Mišović" sa bolničkog lečenja otpuštena 101 osoba, od kojih 28 na Sajmu čeka drugi negativan nalaz.\nIz KC Vojvodina, nakon dvostrukog negativnog nalaza otpušteno je pet osoba, dodala je ona.\nKisić je navela da je iz KBC "Zemun" otpušteno 36 pacijenata koji više nisu pokazivali znakove infekcije, a od njih je 32 koji na Sajmu čekaju drugi negativan nalaz, dok je četvoro pušteno kući.\nIz KC Niš otpušteno je 36 pacijenata, dodala je Kisić.\n"Zaključno sa ovim momentom, 178 osoba je otpušteno sa bolničkog lečenja, Nisu svi još došli kućama, već čekaju drugi negativan nalaz", navela je ona.\nKako je rekla, više puta je rečeno da su privremene bolnice tipa one na Sajmu predviđene za osobe sa najlakšim formama bolesti, jer se time čuvaju njihove porodice, da ne dođe do infekcije.\nNa pitanje da prokomentariše snimke koji su se pojavili u javnosti da se na Beogradskom sajmu "noću prave žurke, možda i sa alkoholom", Kisić je rekla da smešteni na sajmu pokušavaju da organizuju svoj boravak tamo, što je, kaže, ljudski i razumljivo, a da je unošenje alkohola apsolutno zabranjeno.\n06.Apr.2020: Radio Televizija Vojvodine


Novi način pranja novca preko bitkoina - Biznis i Finansije\nHome\tVestiIT i nauka\tNovi način pranja novca preko bitkoina\nEkskluzivno rudarenje kriptovaluta, koje se odvija u dogovoru s pojedincem koji želi da izvrši transakciju, do sada je služilo za izbegavanje promenljivih transakcijskih provizija. Najnovije istraživanje nemačkih naučnika pokazuje da ono otvara mogućnost za mnogo opasnije radnje, pranje novca ili izbegavanje plaćanja poreza. Sistem je tehnički veoma zahtevan, ali to ne znači da nije izvodljiv, upozoravaju stručnjaci.\nTim naučnika na Univerzitetu u Hamburgu je u saradnji sa stručnjacima neptrofitne organizacije „Blokčjen istraživačka laboratorija“ objavio istraživanje o opasnostima od novog načina pranja novca preko bitkoina.\nOvaj metod se zasniva na ekskluzivnom rudarenju kriptovaluta, koje se do sada već koristio da se izbegnu promenljive transakcijske naknade, a obavlja se u dogovoru između onih koji rudare i osobe koja želi da izvrši transakciju. Umesto da se ta transakcija zapiše na blokčejnu i da je verifikuju nasumice odabrani rudari, ona se verifikuje samo kod odabranog kriptorudara.\nDobro tebi, dobro meni\nTo omogućava da se, sporazumom između dve strane, dogovori cena te transakcije, umesto da ona bude određena automatski. Ovo otvara mogućnost velikim igračima da pronađu rudare koji bi im ekskluzivno verifikovali transakcije, te da tako izbegnu promenljive naknade. Rudarima, s druge strane, može da garantuje više i stabilnije prihode, kada zarada na rudarenju počne da pada.\nMeđutim, istraživači koji su analizirali ovu pojavu kažu da ona dozvoljava i mnogo opasnije radnje.\nNaizgled sve legalno\nPrimera radi, trgovac bitkoinom, odnosno neko ko želi da „opere“ novac, može da izvrši transakciju u dogovoru s rudarom, a ovaj mu potom ispostavi izuzetno visok račun za njenu realizaciju. Rudar taj apsurdno veliki „trošak“ naplati putem bitkoina i prikaže svoju zaradu kao legitiman prihod od rudarenja. Zatim, takav „čist“ novac pretvori u fiat valutu, te ga u gotovini vrati nalogodavcu. Novcu je prikriven trag, naizgled je sve legalno i zapisano na blokčejnu, a zapravo se radi o kriminalu.\nIstraživači upozoravaju da je ovu bezbednosnu rupu teško tehnički zakrpiti. Dodaju i da nema saznanja da je do sada neko koristio ovaj način za pranje novca, pre svega zato što je i on tehnički veoma zahtevan. Ali to ne znači da nije izvodljiv i da to neko neće pokušati. Zato predlažu da se već sada naprave alati za praćenje ovakvih aktivnosti, koji će omogućiti da se razluče one legalne od potencijalno nelegalnih.


Rezultati „Analize poseta muzejima i turista istočnoj Srbiji“ – RADIO TELEVIZIJA BOR\nRezultati „Analize poseta muzejima i turista istočnoj Srbiji“\nZAJEČAR – Muzeji u istočnoj Srbiji daju značajan doprinos turističkoj ponudi našeg regiona, pokazali su rezultati „Analize poseta muzejima i turista istočnoj Srbiji u periodu 2015 – 2020. godine“, koju je izradio RARIS u saradnji sa muzejima istočne Srbije. Analiza je razmatrana na zajedničkom sastanku RARIS-a i muzeja istočne Srbije na kojem je dogovorena dalja saradnja na jačanju konkurentnosti turizma istočne Srbije kroz povećanje vidljivosti i boljem pozicioniranju ponude kulturnog nasleđa istočne Srbije.\nNa sastanku u Regionalnoj agenciji za razvoj istočne Srbije analiziran je broj posetilaca muzejima u gradovima Boru i Zaječaru i opštinama Sokobanja, Knjaževac, Boljevac, Negotin, Kladovo i Majdanpek.\nRARIS je zajedno sa muzejima iz regiona uradio ovu analizu pre svega zbog zajedničkog rada na podizanju turističke konkurentnosti Borskog i Zaječarskog okruga.\nMuzeje u našem regionu je u periodu od 2015. do 2020. godine posetilo je ukupno 808.688 posetilaca. Broj posetilaca muzeja je pre pandemije Korona virusa porastao u periodu 2015. do 2019. godine za 28 procenata, pa je prosečan broj poseta muzeja u regionu u ovom periodu 151.045.\nNajposećeniji lokalitet u ovom periodu bio je Lepenski Vir sa oko 45.000 posetilaca godišnje. Iza Lepenskog vira nalazi se lokalitet Feliks Romulijana koji godišnje poseti u proseku oko 30.000 posetilaca. Ovim lokalitetom gazduje Narodni muzej Zaječar koji je najposećeniji muzej u regionu sa prosečnom godišnjom posetom od oko 46.000.\nAnaliza je pokazala da domaći posetioci čine u proseku oko 85, a stranci oko 15%. To znači da je muzeje proteklih godina prosečno godišnje posetilo oko 20.000 stranaca, što je povećanje od 2,4 puta, a grupne posete čine u proseku oko 75% posetilaca muzeja i lokaliteta.\nTags: analiza, lokaliteti, muzeji, poseta, raris, turisti, turističke destinacije\nPrevious Počelo „Borsko kulturno leto“\nNext Bor prepoznatljiv i kao grad kulture\n57 minuta ago Branislava Ilić


"Podrži RTV": Nije nas uplaštio kontramiting - Nova Borba\n"Podrži RTV": Nije nas uplaštio kontramiting\n"Postavljamo pitanje ko je finansirao protest i dolazak na miting partijskih aktivista iz raznih delova Srbije i Vojvodine?"\nPokret "Podrži RTV" u kojem su urednici, novinari i građani, poručio je u pismu da ih nije uplašio "kontramiting" ispred RTV, te da će "nastaviti svoju borbu".\nNekoliko udruženja građana održalo je u petak protest ispred zgrade RTV kao odgovor na građanske proteste koji se organizuju zbog talasa smena u toj medijskoj kući, nakon pokrajinskih izbora.\nPokret "Podrži RTV" je ocenio da iza jučerašnjeg protesta "neskriveno stoji vlast", i da je posle njega još više uveren da su u potpunosti opravdani ciljevi za koje se zalaže taj pokret.\nU pismu je i ocena da je jučerašnji kontramiting "evidentno finansiran novcem građana Novog Sada", jer su u organizovanju učestvovala gradska javna preduzeća, o čemu postoje dokazi.\n"Postavljamo i pitanje ko je finansirao dolazak na miting partijskih aktivista iz raznih krajeva Vojvodine i Srbije, kao i dolazak brojnih predstavnika tehničke Vlade Srbije", zapitao je pokret u pismu.\nOni su podsetili da sinopsis skupa i govor, koji su uredništvu RTV upućeni iz kabineta gradonačelnika Novog Sada Miloša Vučevića, pokazuju ko stoji iza organizacije jučerašnjeg mitinga, a vidi se i način na koji se iz političkih kabineta šalju nalozi novom rukovodstvu i uredništvu vojvođanskog javnog servisa.\nDodaje se da e-mail poruke savetnice gradonačenika nisu ukradene, kako je to gradonačelnik Novog Sada Miloš Vučević rekao, već su poslate na adresu vesti@rtv.rs, te je pošta vidljiva svim zaposlenima u RTV.\nPokret "Podrži RTV" je naveo da je jučerašnji skup obeležilo to što je policija intervenisala povodom postavljenja transparenta studenata i namere novinara da ga snime.\n"Studente koji su, u dogovoru s predstavnicima skupštine stanara iz obližnje zgrade, na krovu razvili transparent 'Vi niste naši profesori', policija je po izlasku iz zgrade prvo legitimisala i pretresla, a potom novinarima pokušala da zabrani snimanje tog incidenta uz pretnje tužbom", piše u pismu.\nU pismu piše da se sprovodi "medijska hajka nad organizatorima protesta 'Podrži RTV' i 'Ne davimo Beograd' ".\n"Sudeći po brojnosti jučerašnjeg skupa i reakciji građana na njega, izgleda da medijsko spinovanje i medijski progon više nisu tako efikasno sredstvo vladavine i da počinju da stvaraju kontraefekte", piše u saopštenju.\nPokret poručuje da će nastaviti da sarađuje s nestranačkim građanskim pokretima, nastalim u raznim delovima Srbije, radi ostvarenja svojih ciljeva - očuvanja javnog dobra i medijskih sloboda.\nOrganizacije koje su priredile jučerašnji kontramiting u Novom Sadu su, između ostalih, "Odbrana izborne volje" i "Patku daj tati" koje su registrovane u Agenciji za privredne registre 13. juna 2016. godine, dok su tri organizacije registrovane prošle godine, jedna 2014. a jedna 2012. godine.


Menadžer za planiranje i nabavku repromaterijala… - Forma Ideale d.o.o.\nMenadžer za planiranje i nabavku repromaterijala / Purchasing and Planning Manager\nAnalitika cena – praćenje cena sirovina i analiza cenovnih trendova po kategorijama i grupama repromaterijala. Istraživanje i analiza dobavljača repromaterijala za nameštaj (prikupljanje alternativnih ponuda) i obilazak postojećih i potencijalnih dobavljača.\nVođenje komercijalnih pregovora, kompletiranje ugovora i uvođenje novog dobavljača u lanac snabdevanja FI.\nPraćenje performansi dobavljača, ocenjivanje dobavljača, analiza i rešavanje kvalitativnih i kvantitativnih reklamacija.\nSarađuje sa projektantom konstrukcijske i tehnološke dokumentacije pri konstruisanju proizvoda i izradi uzorka (prototipa)\nObavezno poznavanje engleskog jezika (B2 ili C1 nivo)\nMinimum 2 godine iskustva na istim ili sličnim pozicijama